پێش ٢٠٠٣ زۆرداری، پاش ٢٠٠٣ تاریکـی و نادیاری/عێراق\nعێراق وەک دەوڵەتێک لەسەر نەخشەی جیھان بوونی ھەیە بەڵام لە واقیعدا وەک کیانێکی سەربەخۆ بوونی نیە و ھیچ سەروەریەکی نەماوە نە سیاسی نە زەمین و نە ئاسمانیش.\nئەو لەزگەیە یان ئەو سیکۆتینەی چەندین ساڵە چەند پارچەیەکی جیاواز لەیەک لە شێوەو بوون و ئتنیکا پێکەوە ناوەو وەک وڵاتێک لەسەر نەخشەی جیھان نمایشی پێکراوە لەوە ئەچێ کاتەکەی بەسەر چووبێ و لە ئێستاشا ھیچ لکێنەرێکی وابەھێز بوونی نیە کە تا جارێکیتر ئەو پارچە لەیەک نەچووانە پێکەوە بچەسپێنێ.\nوڵات واتە کۆمەڵێ خەڵک کە چالاکیەکانیان لە چوارچێوەی ھەرێمێک و جوگرافیایەکی سەربەخۆ لە سنورێکی دیارکراوا لەژێر ڕکێفی ڕژێمێکی سیاسی دیارکراو کە خەڵکەکە ڕێئەکەون لەسەری بۆ بەرێوەبردن بەڕێوەئەچێ بەجۆرێک کە ئەو ڕژێمە سیاسیە سەرپەرشتی چالاکی ڕامیاری و ئابوری و کۆمەڵایەتی ئەکا بە مەبەستی گەشانەوە و پێشخستنی بەرژەوەندی ھاوڵاتیان و چاککردنی ژیان و گوزەرانیان.\nدەوڵەت پێویستی بە جوگرافیایەکی نیشتمانی و نەتەوەیەک ھەیە کە ھەڵگری ناوەکەیــبـێ بەڵام عێراق خاوەنی نەتەوەیەک نیە بەناوی نەتەوەی عێراقەوە بەڵکو پێکھاتووە لە نەتەوەی جیاواز جیاوا لە زمان و کلتورو ئتنیک و مێژوو جواگرافیاشەوە.\nعێراق خاوەنی جوگرافیایەکی نیشتمانیش نیە بەو واتایەی کە پێکھاتەکانی ئەو وڵاتە بە خاکەکەی بە نیشتمانی نەتەوەیی و بە جوگرافیای سیاشی خۆیانی بزانن بەڵکو ھەر پێکھاتەیەکی عێراق بەشێک لە زەمینی ئەو وڵاتە بە موڵک و بە سنوری جوگرافی خۆی ئەزانێ و تەنھا سۆزی نەتەوەی بۆ ئەو سنورە جوگرافییە دیاری کراوەی خۆی ھەیە و یا ئەوەتا ھەوڵەیا سوودی مادی لە پارچەکانیتر وەرگرێ یان ئەوەتا ئەگەر دەسەڵاتی ھەبێ بە خراپترین شێوەی چەوسانەوەو سزای سیاسی و دزی گەندەڵی ئەکا لە سنوری پێکهاتەکانی دەرەوەی خۆیدا.\nھەڵبەتە ھۆکارەکان زۆرن بەڵام یەکێک لە دیارترین و کاریگەرترین ھۆکاری ئەو پشێویەی ئێستا لە عێراقدا بوونی ھەیە گزی و دزی دەنگەکانی ١٢ی ئایارە بەجۆرێک حیزبە سیاسیەکان ھیچ بژاردەیەکیان بۆ خەڵک نەھێشتەوە ھاتنە سەر شەقام نەبێ. ئاخر ئەبوو دوای ئاشکرابوونی ئەو گزی و دزییە گەورەیەی دوای ھەڵبژاردنەکان ڕێز لە خواستی خەڵک بگیرایە بەڵام بە پێچەوانەوە ڕەفتارکرا.\nشتێک زۆر گرنگە کە باس کرێ ئەویش ئەوەیە کە جارێکیتر عێراق ناچێتەوە قۆناغی پێش ١٢ی ئایار چونکە لەدوای ئەو بەروارەوە قۆناغێکی نوێ هاتۆتە کایەوەو کە بەرەو لێکترازان و شەڕی ناوخۆو دابەش بوون هەنگاوئەنێ چونکە چێتر ئەو متمانەیە لەنێوان تاکەکانی ئەم کۆمەڵگە لاوازو بەزۆر لکێنراو بەیەکەوە بوونی نەما و چونکە ئیتر کات بۆ بەرژەوەندی هاوبەش نەماوەو کۆی پێکهاتەکان بە نەتەوەو ئاین و مەزهەبەوە دابەش بوون بەسەر چەندین بەرەی جیاوازی هەرێمی و نێو دەوڵەتیا و چیتر بڕیار لەدەستی خۆیانا نەماوەو بەڵکو ئەوەی ئەتوانن بیکەن پاراستنی بەرژەوەندی هێزەکانی پشتی خۆیانە.\nلە دروست بوونی عێراقەوە حکومەتە یەک لەدوای یەکەکان و دەسەڵاتە خۆویست و سەرکوتکەرەکان گەلانی عێراقیان ڕووبەڕووی چەوسانەوەو داپڵۆسین و کپ کردنی دەنگی ئازاد کردۆتەوەو بەڵام ھیچیان نەیان توانی ھێندەی ئەم ١٥ ساڵەی بەناو ئازادی دوای ڕزگارکردنی عێراق ساڵی ٢٠٠٣وە عێراق لەبەر چاوی دانیشتوانەکەی بخەن و ڕەش و ناحەزی بکەن و ھەستی جوداخوازی ھەڵوەشانەوەی وڵات لەناخی تاکەکانیا بچێنن.\nھەرچەنە بەندە باوەڕم بەبوونی شۆڕش نیە بەڵام ئەگەر ئەوەی دوای ڕووخانی ڕژێمەکەی سەدام لە ساڵی ٢٠٠٣ وە ناوزەندی شۆڕشبکرێ ئەوا ئەوە کارەساتە چونکە عێراقی لە زۆردارییەوە بەرەو تاریکی و نادیار برد.\nدەسەڵاتدارانی عێراق بە هەرێمی کوردستانیشەوە هیچ پەیوەندییەکیان بە خەڵکەوە نەماوە و تەنانەت سۆزی هاوڵاتی بوونیشیان لێداماڵراوە بەجۆرێک ڕەفتارەئەکەن لە دزین و بەتاڵانبردنی سامانی وەڵات کە تا ئێستا هیچ دەسەڵاتدارێکی تر و بگرە داگیرکەراکانیش نەیان کردووە. کاتێ تەماشایی بەڕێوەبردنی ئەو وڵاتە ئەکەی هەستی ئەوەت لا دروست ئەبێ کە هێزێکی داگیرکەری ئیمپریالی سەدەکانی پێشوو دەستی بەسەر وڵاتدا گرتوەو تەنها کاری دزین و تاڵانکردنی سامانی سەرژەمین و ژێرزەمینی ئەو وڵاتەیە و خەڵکەکەی لەسەر دیکتاتۆری لە ڕێگەی هەڵبژاردنەوە ئەکەن و حیزبە ئۆپۆزسیۆنەکانیش تەنها بۆ جوانکاری وەک بەشدارێکی دۆڕاوی مسۆگەری هەڵبژاردنەکان بەکارئەهێنرێن.\nهەندێ جاریش عێراق لە پرۆژەیەک ئەچی کە نێوان چەن کۆمپانیایەکی بازرگانیا دابەشکراوەو ڕیکەوتوون لەسەر دابەشکاری کار و هەریەکە لەناوچەی خۆی کەمترین کارو زۆرترین قازانج بکا و خاونی پرۆژەکەش کە عێراقە لە مناڵێکی بی دایک و باوک یان گێلە پیاوێک یان بەزیویەکی شەڕ یان کەسێکی ئابڕوو تکاو ئەچی کە نەتوانێ هیچ بەرگرییەک لەخۆی بکا، ئێران و تورکیاو ئەمریکاش نمونەی ئەو کۆمپانیایەن.\nئێران نەک ھەر ڕۆڵی سەرەکی لە سیاسەت و دیارکردنی حکومەتی عێراقا ھەیە بەڵکو بەھێزی چەکدارو چەندین میلیشیاش بوونی ھەیە کەی پێی خۆشبێ و چۆنی بوێ و کوێی بوێ بۆردمانی ئەکا وەک ئەوەی لە چەند ڕۆژی ڕابردووا کۆیە کردی. ئێران بە جۆرێک خۆی خزانۆتە ناو ووردو درشتی ئەم وڵاتەوە کە لەدوای سوتاندنی قونسوڵخانەکەی لە بەسرە تووشی سەرسوڕمان و ئابڕچوون بوو لەناوخۆی ئێرانا چونکە بەلای ئێرانەوە سەیر بوو کە خەڵکانی پەروەردە کراوی خۆیان و شیعە مەزهەب لێیان هەڵگەڕێنەوە وەک ئەوەی بڵێی ئەوەی کردیان بە بابادا چوو. لەلایەکی ترەوە بەشێکی زۆری دابەزینی بەھای تمەنی ئەو وڵاتە لەدوای سزاکانی ئەمەریکاوە ئەگەڕێتەوە بۆ ئەو دەسخستنە ناوەوەی ئێران لە کاروباری عێراق ھەربۆیە بۆ لەبیربردنەوەی سوتانی قونسوڵخانەکەیان لە بەسرە جارێکیتر بە قەتڵ و عام کردنی کورد و بۆردومانی ھەردوو باڵی حیزبی دیموکراتی کوردستان لە کۆیە تۆڵەیان کردەوە چونکە چاوساغ و ھاوکاریان لە باشوری کوردستان ھەیە و زۆریش لەوە دڵنیان کە ھیچ ھیزێکی ھەرێمی و نێودەوڵەتی لەسەر کورد نایەنە دەنگ. جێی ئاماژەیە کە هاوپەیمانان وەڵامدانەوەی خێرایان بەرامبەر ئەو هێرشە موشەکییە نەبوو کە ئەمەش ئەوەمان پێئەڵێ ئەو هێرشە موشەکیانە بە موشەکی کورت هاوێژ کراوەو هەر لە ناو سنوری خاکی عێراقەوە کراوە کە ئەمەش بەڵگەی لاوازی پووکانەوەی عێراقە.\nتورکیا چەندین بنکەی سەربازی و قەرەقولی لە بادینان و سۆران و داناوەو بێ ھیچ گوێدانە یاسایەکی نێو دەوڵەتی ئۆپراسیۆنی سەربازی ئەکا و بەڵکو لەسەر خاکی عێراق ئاڵای وڵاتەکەشی ھەڵەکا کە ئەمەیان لە ھیچ شوێنێکی دنیایا ڕێگەپێدراو نیە، تورکەکان بەجۆرێک حکومەتی ھەرێمیان دەستەمۆو زەلیل کردووە کە ھەرکاتێ بیانەوێ بۆ کۆکردنەوەی دەنگبێ بۆ ھەڵبژاردنەکانی ئەو وڵاتە یان بۆ پڕکردنەوەی غەریزەی ئاژەڵی خوێن ڕشتنیانبێ ھەرێمی کوردستان بۆردومان ئەکەن و ئۆپراسیۆنی سەربازی تیا ئەنجام ئەیەن نەک ھەر ئەوەنە بەڵکو چاویان بڕیوەتە کەرکوک و ئەگەر لەتوانایانابێ ئەو شارە ئەخەنە ژێر قەڵەم ڕەوی خۆیان وەک ئەوەی لە بەشێکی قوبرسا ئەیکەن.\nسعودیە چۆنی بوێ لەڕێی ھاوکارو حیزبە دەستەمۆکراوەکانەوە سیاسەتی خۆی بەڕێئەکا. ھەرچی ئەمریکاو ڕوسیاو ئیسرائیلیش ھەیە بەرژەوەندی خۆیان ھەیە و سنوری عێراق بەخواستی دڵی خۆیان سنور ئەبەزێنن و سیاسەتی ئابوری و سەربازی خۆیان ئەبەن بەڕێوە. ئەمە ئەوە ئەگەیەنێ بێجگە لە پرۆتۆکۆڵێکی نێودەوڵەتی چیتر شتێک بوونی نەماوە بەناوی عێراقەوە و ئەوەشی ھەیە لەژێر تیغی چەقۆو لەتکردنایە.\nئێستا پرسیارە گرنگە ئەوەیە ئایا لە ئەگەری هەڵوەشانەوەی عێراقا "تەنها وەک گریمانەیەک" کورد وەک کیانێکی جیاواز و بەزۆر لکێنراو بەو وڵاتەوە چۆن ڕەفتار ئەکا؟ ئایا دەرسی لە هەڵەکانی پێشوو وەرگرتووە؟ تۆ بڵیی جارێکیتر خاکی کوردستان بخاتەوە ژێر ڕەحمەتی دەنگدان و مادەیەکی هاوشێوەی ١٤٠؟ بەداخەوە مێژوو پێمان ئەڵێ کورد یەکێکە لەو نەتەوانەی کە کەمترین سوودی لە ڕابردووی خۆی کردووە.\nسامانی وەستا بەکر ١٠-٩-٢٠١٨ سوید /ستۆکهۆڵم\nئەوان وریاتر نیـن، ئێوە نەزان بوون\nئارەزوەکانمان چی لە واقیع ئەگۆڕێ؟\nکاک ئاری هەرسین خیانەت و خەبات کوجامەرحەبا\nسۆسیال دیموکراتی و مەلا حیکمەت محەمەد کەریم


بنەماڵه‌ی ئایلان کوردی: جیهان لە بیری كردووین!\nتاريخ: ۱۳۹۶ شنبه ۱۱ شهريور ساعت ۱۷:۱۷ بازدید: 665 نظرات: 1 کد مطلب: 4457\nپورێكی ئایلان، ئەو منداڵە كوردەى كە دووساڵ لەمەو بەر لە ناو دەریادا خنكا و وێنەكەی بە خنكاویی جیهانی هەژاند، دەڵێت جیهان چارەنووسی ئاوارەكانی لەبیرچووەتەوە.\nتیما كوردی ، پوری ئایلان، لە دووەمین ساڵیادی گیانلەدەستدانی تراژیدی ئایلان بە ماڵپەڕی حوڕییەت دەیلی نیوزی راگەیاندووە "ئەوان دواتر هەوڵیاندا یارمەتی ئێمە (كۆچبەران) بدەن سنورەكان كرانەوە، بەڵام دوای چەند مانگێك هەموو ڕۆیشتن بەلای كاری خۆیانەوە".\nخێزانی ئایلان لە ساڵی 2015 دا بەنیازبوون لە شاری كۆبانی بەرەو بۆدروم و دواتر بۆ دوورگەی كۆس-ی یۆنان بڕۆن، بەڵام گەشتەكەیان گۆڕا بۆ تراژیدیایەك كاتێ ئایلان و دایكی و ئەندامێكی دیكەی خێزانەكەیان لەناو دەریادا خنكان.\nدواتر تەرمی ئایلان لە كەنارێكی بۆدرومی توركیا دۆزرایەوە و دوای بڵاوبوونەوەی وێنەكەی لە میدیاكاندا جیهانی هەژاند و دواكرا كارەساتی كۆچبەران چارەسەربكرێت.\nتیما كوردی کوتوویه‌تی: "جیهان گریا كاتێ وێنەی تەرمەكەی ئایلان لە ساڵی 2015 دا بڵاوكرایەوە، بەڵام لەو كاتەوە ئەو دووساڵە بە ناخۆشی تێپەڕیوە."\nوتیشی "كاتێ ئایلان لەسەر كەناری دەریا دۆزرایەوە، من بینیم جیهان دەگریا من ناتوانم ڕونیبكەمەوە ئەمە چۆن كاریگەریی كردە سەر من و هیچ وشەیەك ناتوانێت وەسفی بكات، دواتر هەمووان هەندێك هەستیان كرد بە لێپرسراوێتی و بیریان دەكردەوە كە چۆن ڕەنگە ئایلان كوڕێكی ئەوان بوایە".\nعەبدوڵا كوردی، باوكی ئایلان، كە هاوسەرەكەی و دوو منداڵی لەدەستدا سەرەتا ویستی بگەڕێتەوە بۆ كۆبانێ بەڵام نەیدەتوانی بژێوی خۆی دابینبكات.\nعەبدوڵا ڕایگەیاندووە، دوای ئەوەی مەسعود بارزانی تەلەفۆنی بۆ كردووە، ئەو لەو كاتەوە لە هەولێر دەژی.\nبرچسب ها: ئایلان, ئایلان کوردی, مەسعوود بارزانی, هەولێر, کردستان, کوردستان, کۆبانی\nظاهر فتحی ۱۳۹۶/۶/۱۲\nله غمی بنه مالی به رز شریکم روحی به بهشت برین شاد به یادی هر وا پیروز بی


ئەو خواردنانەی لە پارشێودا کێشی لەش دادەبەزێنێت\n2021-04-26 [11:00 AM]\nزۆرن ئەو كەسانەی دەیانەوێت مانگی ڕەمەزان بكەنە دەرفەتێك بۆ دابەزاندنی كێشی لەشیان، بۆئەوەش پسپۆڕانی تەندروستی ڕێنمایی خۆیان هەیە، بەتایبەت ئەگەر كەسەكە لە ژەمی بەربانگدا بەهۆی هەمەچەشنی جۆری خواردنەكان كەسەكە نەتوانێت كۆنترۆڵی جۆری خواردنەكانی بكات.\nشارەزایانی بواری خۆراك جەخت دەكەنەوە لەسەر گرنگی ژەمی پارشێو بەتایبەت بۆ ئەوانەی هەوڵی دابەزاندنی كێش دەدەن، پێویستە ئەو خۆراكانەی تێدا بێت كە وزە و ئاوی پێویست بە لەش دەبەخشن، لەهەمان كاتدا چەور نین و نابنە هۆی زیادبونی كێشی لەش.\nبۆ ژەمی پارشێو ئەو خۆراكانە گرنگن كە دەوڵەمەندن بە كاربۆهیدرات و شلەمەنی و ماددەی ڕیشاڵی، بۆیە بەشێویەكی گشتی لە چوار جۆری خواردندا كورتكراونەتەوە ئەوانیش بریتین لە:\n1- ماست: خواردنی قاپێك ماست هۆكارە بۆ دابەزاندنی كێشی لەش، چونكە چەندین سەرچاوەی گرنگی خۆراكی تێدایە، لەوانە كالسیۆم و پۆتاسیۆم پرۆتین و ڤیتامین بی، هەروەها شلەمەنی پێویست بۆ ڕۆژ دابین دەكات.\n2- شۆفان: یەكێكە لە دانەوێڵە گرنگەكان بۆ دابەزاندنی كێش، خواردنی لە پارشێودا وزە بە لەش دەبەخشێت، هەروەها كۆنترۆڵی ئاستی كلوكۆزی خوێن دەكات، ئەگەر لەگەڵ میوەدا بخورێت زۆر گونجاوە بۆ كەمكردنەوەی كێشی لەش و پێكەوە هەموو ماددە پێویستەكانی لەش دابین دەكەن.\n3- سەوزە و میوە: خواردنیان لە ژەمی پارشێودا سودێكی زۆری هەیە، بەتایبەت ئەوانە دەوڵەمەندن لە ماددە ڕیشاڵییەكان وەك خەیار، كاهوو، مۆز و سێو.\n4- نانی بۆر: خواردنی لە پارشێودا بۆ دابەزاندنی كێش زۆر گرنگە، چونكە بۆ ماوەیەكی زۆر هەستی تێربوون دەبەخشێت، هاوكات لەلەشدا ناگۆڕێت بۆ شەكر و چەوری.\nئەم هەواڵە 193جار خوێندراوەتەوە


هێرشی کۆمپیوتەری بۆ سەر کۆمپانیایەکی ئینتەرنێت\nDyn ، کە بەکارهێنەرەکانی بریتین لە ژمارەیە لە ماڵپەرە زۆر بەکارهاتووەکانی جیهان، دەڵێت نازانێت چ شتێک بوو بە هۆکاری ڕاگرتنی ئینتەرنێتی کە لە ڕۆژهەڵاتی ئەمەریکا دەستی پێکرد و لە بەشەکانی تری وڵاتەکە و دەرەوەی وڵاتیش تەشەنەی سەند.\nبەهۆی نەمانی ئینتەرنێتەکە سەخت بوو بزانرێت چەند ماڵپەڕ بوون بە قوربانی ئەو هێرشە، بەڵام ماڵپەڕی هەواڵی تێکنالۆژی Gizmodo ناوی نزیکەی 5 لەو ماڵپەڕانەی بڵاو کردبۆوە کە ئەو هێرشە ئینتەرنێتییە کاری تێکردبوون. ئەوانەش بریتی بوون لە CNN, HBO, ماشابل، نیو یۆرک تایمز، گۆڤاری پیوپڵ، واڵ ستریت جەرناڵ و یەڵپ.\nDyn دەڵێت هێرشەکە لە دەیان ملیۆن ئامێری ئینتەرنێتییەوە ئەنجام دراوە ئامێرەکانی وەکو وێب کام، پرنتەر.


◄ ئەنجام: Found 99, page 1 of 10 Items per page: 🗐 1 🗐 5 🗐 10 🗐 25 🗐 50 🗐 100\n📅 13-03-1978 ڕاکەوت و ڕووداو\n📅 کاتوو تۆمارکەردەی Oct 31 2017 12:45PM\n👁 ئی بابەتە 2,592 جارێ وینیان\n... [ زیاتەر... 👁] ✖ ✖ ✖ 0 2 ✖ 56% ✍ هـ.ب. 31-10-2017 12:45:25\n📕 Aqil, zêhn û ziman پەڕتووکیانە\n📅 کاتوو تۆمارکەردەی Mar 9 2020 8:54PM\n👁 ئی بابەتە 1,083 جارێ وینیان\nNivîskar: Abdusamet Yigit Şêwe: felsefe Ziman: K [ زیاتەر... 👁] 📕 ✖ 0 1 ✔ 99% ✍ ج.ع.ئـ. 9-3-2020 20:54:57\n📕 Berxwedana Afrînê a dîrokî 1 پەڕتووکیانە\n📅 کاتوو تۆمارکەردەی Mar 12 2020 2:22PM\n👁 ئی بابەتە 524 جارێ وینیان\nNivîskar:\tAbdusamet Yigit Şêwe:\tDîrok û Lêkolîn [ زیاتەر... 👁] 📕 ✖ 0 1 ✔ 99% ✍ ج.ع.ئـ. 12-3-2020 14:22:24\n📕 Berxwedana dirokî ya Efrînê 2 پەڕتووکیانە\n📅 کاتوو تۆمارکەردەی Mar 12 2020 2:05PM\n👁 ئی بابەتە 463 جارێ وینیان\nNivîskar:\tAbdusamet Yigit Şêwe:\trojev, Civak Û dî [ زیاتەر... 👁] 📕 ✖ 0 1 ✔ 99% ✍ ج.ع.ئـ. 12-3-2020 14:05:56\n📕 Berxwedana dirokî ya Efrînê 3 پەڕتووکیانە\n📅 کاتوو تۆمارکەردەی Mar 12 2020 2:30PM\n👁 ئی بابەتە 453 جارێ وینیان\nNivîskar:\tAbdusamet Yigit Şêwe:\trojev, Civak Û dî [ زیاتەر... 👁] 📕 ✖ 0 1 ✔ 99% ✍ ج.ع.ئـ. 12-3-2020 14:30:49\n📕 Biolojiya Giştî پەڕتووکیانە\n📅 کاتوو تۆمارکەردەی Aug 24 2020 12:13AM\n👁 ئی بابەتە 384 جارێ وینیان\nnivîskar: Abdusamet Yigit [ زیاتەر... 👁] 📕 ✖ 0 1 ✔ 99% ✍ ج.ع.ئـ. 24-8-2020 0:13:38\n📕 Bîrdozî û Aqil پەڕتووکیانە\n📅 کاتوو تۆمارکەردەی Jul 4 2020 12:14AM\n👁 ئی بابەتە 529 جارێ وینیان\nAbdusamet Yîgît Bîrdozî û aqil Bîrdozî wê weke t [ زیاتەر... 👁] ✖ 📕 ✖ 0 1 ✔ 99% ✍ ج.ع.ئـ. 4-7-2020 0:14:04\n📕 çand û civakê پەڕتووکیانە\n📅 کاتوو تۆمارکەردەی Oct 24 2020 12:09AM\n👁 ئی بابەتە 110 جارێ وینیان\nnivîskar: Abdusamet Yigit [ زیاتەر... 👁] 📕 ✖ 0 1 ✔ 99% ✍ ج.ع.ئـ. 24-10-2020 0:09:22\n📕 Çand û demokrasî پەڕتووکیانە\n📅 کاتوو تۆمارکەردەی Jun 28 2020 1:18AM\n👁 ئی بابەتە 362 جارێ وینیان\nAbdusamet yigit Çand û demokrasî: Çand û demokra [ زیاتەر... 👁] ✖ 📕 ✖ 0 1 ✔ 99% ✍ ج.ع.ئـ. 28-6-2020 1:18:31\n📕 Çîrokên keçelok 1 پەڕتووکیانە\n📅 کاتوو تۆمارکەردەی Mar 10 2020 9:29PM\n👁 ئی بابەتە 861 جارێ وینیان\nÇîroka keçelok, romana Nivîskarê kurd ya Abdusamet [ زیاتەر... 👁] 📕 ✖ 0 2 ✔ 99% ✍ ج.ع.ئـ. 10-3-2020 21:29:41


ئەبوبەكر جاف/ ڕەخنە لە ئەقڵی سیاسی كوردی\n(قسەیەك لە شكستناسی)\nویست و پەیوەندی هێزەكان و فۆرمیولەبوونی جەسەتەیەك\nجەستەی کوردی لە کوێدایە ؟\nهەموو پەیوەندی هێزەكان جەستەیەك پێكدێنن :جەستەیەكی شیمی، بیۆلۆژی، كۆمەڵایەتی، سیاسی.دوو هێز جا هەر هێزێك بن، وەك ئەوەی كە نا یەكسانن، جەستەیەك پێك دێنن لەو كاتەوەی كە دەچنە پەیوەندییەوە\n ژیل دولوز، نیتچەو فەلسەفە\nGillers Deleuze, Nietzsche et la philosophie, p. 45\nدروشمە ئایدۆلۆژییەکانی سەربەخۆبوون و ڕزگاری و ئازادیی جڤاک و نەتەوەیەک، پێش ئەوەی پرسێکی سیاسیی بێت لە ناو دروشمی ئایدۆلۆژیی و سیاسەتی بێ فکری دونیاو هێزەکانی ئێمەدا، دەبێت پرۆژەو پرۆسەی بە خوبوووون بێت، پرۆسەی سوبژێکتیڤیتێیەکی بە حۆبووای جیاواز لە ئاستی کەینونەیی و ئۆنتۆلۆلژیدا. بوووون بە خۆ پرۆسەیەکە لە ناو ناسینی ئەوەی ئێمە لە کوێداین و دەبێت لە کوێدا بین؟ وە ئەم بوونە لێرەو لە ئێستادا بەرمەبنای ئامادەبوون و جیابوونەوەو خۆ جیاکردنەوە بینا دەکرێت. بیناکردنی ئێمەیەک کە وێناکراو و بەرهەمهێنراوی ئەوان نەبێت، وە وشیارییەک بەرانبەر ئێمە/ ئەوان.\nبوونێك لە شكانەوەدا\nواتە ئێمە بە هەر نرخێك بووە لە مێژوو دەربچین. مێژوویەك مەحكومی كردووین بە بوونێكی پاسیڤ و ئیرتكاسی و وەستاو. دەسبەرداربوونی ناسنامەو شوناس و نواندنەوەیەك كە تا ئێستا لە ناو بازنەیەكدا ناچار بە بەرهەمهێنانەوەی وێنەیەكی تێكشاو پاسیڤ و ناچالاكی كردوین. پێش هەر شتێك دیاگنۆستیككردن و دەسنیشانكردنی ئەو هێزە ترسناكەو ئەو بەهایانەی ئێستای ئێمەی ڕاگرتووەو وەك وەهمێك وەستاندوینی. چوونە ناو سەیرورەوە، دەرچوونە لە مێژوو، دەبێت لە سەیرورە نەترسین كە پێش مەرجی چوونە ناوو سەیرورەوە نەترسانە لەوەی كە هەمانە لە دەستی بدەین. سەیرورە واتە ڕۆیشتن لە گەڵ هێزێكی چالاك و داهێنەر، واتە ئەزموونكردنی ئیمكانی دیكەو تاقیكردنەوەی ئیمكانەكانی ژیانێكی باشتر. برینداركردن و جێهێشتنی مۆراڵ و دیسكورسی باو و زاڵ، دەسنیشانكردن و ڕەخنەكردنی. جێهێشتن و تێپەڕاندنی ئەم فۆرمەی بوون كە بووە بە نیهیلیزم و پووچی و بێهودەیی و بێ مانا، بووە بە نەفرەت. ئەمەش دەبێت لێرەو لە ئێستادا بێت؛ نە یۆتۆپیایەو نە پارادایمێك لە مێژوودا تا بۆی بگەڕینەوە،لێرەو لە ئێستادایە.


البت بۆ خانووبەرە\nالبت بۆ بنیاتنان\nالبت بۆ خزمەتگوزارییەکانی نەوت\nوێنە و بۆنەکان\n'گروپی البت (Albit Group)' یەکێک لە کۆمپانیا پێشکەوتووەکانە لە کوردستان بە هەبوونی شارەزایی و ئەزموون لە هێلەکانی پەیوەندیکردن، بنیاتنان و پیشەسازییەکانی وەبەرهێنان. دامەزرێنەری کۆمپانیا، بەڕێز عبدالمناف مزوری، هاوبەشییەکی کۆمپانیاکانی پێکهێناوە کە ناسراوە لە ئاستێکی نەتەوەیی لەلایەن حکومەت و کەرتی تایبەت بەهۆی ئەو چالاکیە بازرگانیانەی بە سەرکەوتووی ئەنجامیداون.\n"'گروپی البت' رێگای سەرکەووتنی دۆزیوەتەوە نە تەنها بەهۆی دامەزراندنی پیشەگەرترین و شارەزاترین تیمی رابەر، بەڵکو بەهۆی وەبەرهێنانی گەشەسەندنی ئابووری و تەکنەلۆژی پڕۆژە بازرگانییەکانمان. کۆمپانیاکەمان بەردەوامە لە پێشڤەچوون بە دڵسۆزی و راستگۆیی بەرەو ئاراستەیەکی پۆزەتیڤ.\nئەرک و ئامانجی سەرەکی بازرگانییەک بەرهەمهێنانی داهاتی زۆرتر و دەوڵەمەندبوون نیە، بەڵکو سەرنجدان و هەڵسەنگاندنی ئەو کارەیە کە کەسێکی بازرگان بۆ وڵات و خەڵکەکەی کردوویەتی".\n― عبدالمناف م. مزوری\n'گروپی البت' گروپێکی کۆمپانیاکانە کە لە ساڵی ٢٠٠٠ لەلایەن بەڕێز عبدالمناف مزوری دامەزراوە. لەوەتەی دامەزراندنییەوە، 'گروپی البت' ناسراوە بە کوالیتی کارەکانی و راستگۆیی و روونی لە ئەنجامدانی بازرگانیەکانی لە کوردستان. تا ئێستا، 'گروپی ئالبیت چەندین پڕۆژەی حکومی و نا-حکومی ئەنجامداوە بە خەمڵاندنی ملیۆنان دۆلار لە وەبەرهێنان. پڕۆژەکانی 'گروپی البت' ژمارەیەک کەرتی بازرگانی دەگرێتەخۆ، وەکو: هێلەکانی پەیوەندیکردن، بنیاتنان، خانووبەرە، نەوت و گاز، بەڕێوەبردنی مولک و یارمەتیدانی دارایی رێکخراوە خێرخوازییەکان.\nگوندی ئینگلیزی، شەقامی گولان\nژ. شوێن: ٢٤٣\nپەیوەندی لەگەڵ ئێمە ببەستە\nبەشداری بکە بۆ هەواڵنامەکەمان\nگشت مافەکان پارێزراون بۆ 'گروپی ئالبیت' ٢٠١٦


زیاتر لە 2 ملیۆن‌و نیو بە كۆرۆنا مردون - تۆڕی میدیایی خەڵک\nبە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 114 ملیۆن و 379 هەزار و 920 حاڵەت.\nبە گوێرەی ئامارە جیهانییەكان، تاكو كاتژمێر 9:30ی ئەمڕۆ یەك شەممە ژمارەی تووشبووانی كۆرۆنا لە جیهاندا گەیشتە 114 ملیۆن و 379 هەزار و 920 حاڵەت، لەو ژمارەیەش 2 ملیۆن و 537 هەزار و 586 حاڵەتی گیان لەدەستدانیش هەبووە.\nهەر بەپێی ئامارەكان تاكو ئێستا 89 ملیۆن و 936 هەزار و 286 تووشبووی ڤایرۆسی كۆرۆنا چاكبوونەتەوە.\nلەسەر ئاستی وڵاتانی جیهان، ئەمریكا زۆرترین ڕێژەی تووشبوون بە پەتاكەی تێدا تۆماركراوە و گەیشتووەتە 29 ملیۆن و 202 هەزار و 824 كەس و 524 هەزار و 669 كەسیش گیانیان لەدەستداوە.\nچۆن پارە كۆدەكەیتەوە؟\n26 ئازار 2021 10.38 pm\nخەڵك حكومەتی ئێران داخستنی سنوورەكانی خۆی لە گەڵ عیراق و هەرێم درێژكردەوە و بڕیارەكەش تەنها هاتووچۆی گەشتیاران…


◄ نتیجه: Found 45, page 1 of 5 Items per page: 🗐 1 🗐 5 🗐 10 🗐 25 🗐 50 🗐 100\n🏰 Efrîn جاگەل\n📅 زمان اضافه کردن Aug 19 2018 10:44AM\nEfrîn, Afrîn an jî Avarîn (bi erebî: عفرين, lat. [ فرەتر(ویشتر)... 👁] ✖ ✖ 1 2 ✔ 99% ✍ م.ب. 19-8-2018 10:44:54\n🏰 ئالجیا جاگەل\n📅 زمان اضافه کردن Mar 5 2018 12:03PM\n👁 اێ بەخشە 1,723 گل سئرکریائە(دێینە)\nیەک لە گوندەکانی ناوچەی شەرای کانتۆنی ئەفرینە، بەر [ فرەتر(ویشتر)... 👁] ✖ ✖ ✖ 0 3 ✔ 64% ✍ س.ئـ. 5-3-2018 12:03:19\n👫 ئانجێلا ڕەشۆ زنی نۆیسە (ژیان ناۆمە)\n📅 زمان اضافه کردن Mar 4 2018 11:46PM\n👁 اێ بەخشە 4,623 گل سئرکریائە(دێینە)\nهاوسەرۆکی ئەنجومەنی تەندروستی عەفرینە. [ فرەتر(ویشتر)... 👁] ✖ ✖ 0 2 ✔ 84% ✍ س.ئـ. 4-3-2018 23:46:14\n🏰 ئاڤرین جاگەل\n📅 زمان اضافه کردن Mar 6 2018 8:55PM\n👁 اێ بەخشە 2,762 گل سئرکریائە(دێینە)\nیەکێک لە نەخۆشخانەکانی شاری ئەفرینە، ڕۆژانە بریندا [ فرەتر(ویشتر)... 👁] ✖ ✖ 0 2 ✔ 74% ✍ س.ئـ. 6-3-2018 20:55:37\n💎 أسماء عدد من المواقع في عفرين كم جاء في مصادر التاريخ گِؤریجاگەل(جا باستانیەل)\n📅 زمان اضافه کردن Apr 10 2019 10:54AM\nالقسم الاول دلدار ميتاني أولا نبي هوري Nebî Hur [ فرەتر(ویشتر)... 👁] ✖ ✖ 0 2 ✔ 96% ✍ س.ئـ. 10-4-2019 10:54:26\n🏰 آڤرین جاگەل\n📅 زمان اضافه کردن Mar 6 2018 9:02PM\nاحد مستشفى بمدينة عفرين في غربي كوردستان [ فرەتر(ویشتر)... 👁] ✖ ✖ 0 3 ✔ 74% ✍ س.ئـ. 6-3-2018 21:02:56\n✌ ئەسەد عیزەت شەهیەل\n📅 زمان اضافه کردن Mar 6 2018 9:17PM\n👁 اێ بەخشە 1,919 گل سئرکریائە(دێینە)\nهاوڵاتییەکی کوردی تەمەن 50 ساڵان - دانیشتووی گوندی [ فرەتر(ویشتر)... 👁] ✖ ✖ ✖ 0 5 ✔ 72% ✍ س.ئـ. 6-3-2018 21:17:13\n📕 الآسماء في منطقة جبل الكرد (عفرین) کتاووخانە\n📅 زمان اضافه کردن Aug 19 2018 8:39PM\n👁 اێ بەخشە 2,755 گل سئرکریائە(دێینە)\nالآسماء في منطقة جبل الكرد (عفرین) الفصل الثالث [ فرەتر(ویشتر)... 👁] 📕 ✖ 0 2 ✔ 99% ✍ م.ب. 19-8-2018 20:39:48\n📊 الجسور في منطقة عفرين المحتلة آمار و گەپ آزمایی\n📅 زمان اضافه کردن Apr 10 2019 11:52AM\nدلدار ميتاني لدينا في المنطقة العديد من الجسور ال [ فرەتر(ویشتر)... 👁] ✖ ✖ 0 3 ✔ 96% ✍ س.ئـ. 10-4-2019 11:52:50\n🏰 باسوتێ جاگەل\n📅 زمان اضافه کردن Feb 19 2018 9:08PM\nیەک لە گوندەکانی ناوچەی شێراوای سەربە شاری ئەفرینی [ فرەتر(ویشتر)... 👁] ✖ ✖ ✖ 0 2 ✔ 64% ✍ س.ئـ. 19-2-2018 21:08:15


مه‌سرور بارزانى پێشوازی له بالیۆزی كه‌نه‌دا له ئوردن و عێراق ده‌كات\nستاف و ئەنجومەنی ئاسایش\nدیدار و هه‌واڵ\nهه‌واڵ و راگه‌یه‌ندراو\nدیدار و په‌یام\nپاراستن و زانیاری\nدژه تیرۆری كوردستان\nفه‌رمانگه‌ی شیكردنه‌وه و ته‌كنۆلۆژیا\nهۆشداری و وریاكردنه‌وه\nدۆكیومێنت هۆشداری و وریاكردنه‌وه\n2014 August, 11\nمه‌سرور بارزانی راوێژكاری ئه‌نجوومه‌نی ئاسایشی هه‌رێمی كوردستان پێشوازی له برونۆ ساكۆمانی بالیۆزی كه‌نه‌دا له ئوردن و عێراق كرد.\nله دیدارێكدا گفتوگۆ له‌سه‌ر ره‌وشی مه‌یدانی به‌ره‌كانی شه‌ڕ و پێشڕه‌وییه‌كان و پێداویستییه سه‌ربازییه‌كانی پێشمه‌رگه كرا، له‌وباره‌وه مه‌سرور بارزانی ئاماژه‌ی به قاره‌مانێتی پێشمه‌رگه دا ، كه تاكه هێزه له‌سه‌ر زه‌وی له دژی داعش له پێشڕه‌وی دایه و جه‌ختی له‌سه‌ر گرنگی دابینكردنی چه‌كی قوڕس و ئامێری پوچه‌ڵكردنه‌وه‌ی مین بۆ هێزی پێشمه‌رگه كرده‌وه.\nله به‌شێكی دیكه‌ی دیداره‌كه باس له‌وه كرا، كه ئه‌مه شه‌ڕێكی نێوده‌وڵه‌تییه و پێویسته هه‌موو لایه‌ك رۆڵی خۆیان تێیدا بگێڕن، راوێژكاری ئه‌نجوومه‌نی ئاسایشی هه‌رێمی كوردستان گوتی: به‌بێ چه‌كی قوڕس و پێشكه‌وتوو ناتوانرێ دوژمن تێكبشكێندرێ، چونكه داعش هێشتا له سوریا و عێراق توانای هێرش بردنی ماوه و ئه‌مه شه‌ڕێكی به‌رده‌وامه.\nپاشان بالیۆزی كه‌نه‌دا له ئوردن و عێراق، وێرای سوپاسكردنی راوێژكاری ئه‌نجوومه‌نی ئاسایشی هه‌رێمی كوردستانی بۆ ره‌خساندنی ئه‌م ده‌رفه‌ته، دووپاتی كرده‌وه، كه وڵاته‌كه‌ی له‌چواچێوه‌ی هاوپه‌یمانی نێوده‌وڵه‌تی پابه‌نده به هاوكاری هه‌رێمی كوردستان له شه‌ڕی دژ به تیرۆریستانی داعش و ئاماژه‌ی به‌و یاداشتنامه لێكتێگه‌یشتنه دا، كه له‌گه‌ڵ وه‌زاره‌تی پێشمه‌رگه‌ی حكوومه‌تی هه‌رێمی كوردستان مۆركراوه و روونیكرده‌وه، كه وه‌ك حكوومه‌تی كه‌نه‌دا به‌شدارییه‌كی به‌هێزمان ده‌بێت و له ماوه‌ی رابردووشدا په‌رله‌مانی كه‌نه‌دا بڕیاری دا به هێزی ئاسمانی به‌شداری له‌ناوبردنی داعش بكات.\nدابینكردنی هاوكارییه مرۆییه‌كان له لایه‌ن كه‌نه‌داوه بۆ هه‌رێمی كوردستان ته‌وه‌رێكی دیكه‌ی دیداره‌كه بوو.\nمەسرور بارزانی و نوێنەری تایبەتی سەرۆکی فەرەنسا بۆ سوریا کۆبوونەوە\n2019 July, 4\nنەتەوە یەکگرتووەکان پشتگیری لە بەرنامەی حکوومەتی داهاتووی هەرێمی کوردستان دەکات\n2019 July, 2\nمه‌سرور بارزانی پێشوازی لە شاندێکی باڵای سەربازی هێزی هاوپەیمانان دەکات\n2019 July, 1\nمەسرور بارزانی و شاندێکی یەكێتیی ژووری بازرگانی ویلایەتە یەكگرتووەكانی ئەمەریكا کۆبوونەوە\n2019 June, 26\nمەسرور بارزانی و ئاندرۆ پیک پەرەپێدانی پەیوەندییەکان تاوتوێ دەکەن\n2019 June, 24\nمەسرور بارزانی پێشوازیی لە شاندێكی گروپی هەموو پارتەكانی پەرلەمانی بەریتانیا كرد\n2019 June, 23\nمەسرور بارزانی پێشوازی لە ئەیاد عەلاوی دەکات\n2019 June, 19\nمەسرور بارزانی پێشوازی لە شاندێکی سەربازی ئەمریکا دەکات\nمەسرور بارزانی پێشوازی لە یاریدەدەر و ڕاوێژكاری تایبەتی سكرتێری گشتیی ڕێكخراوی نەتەوە یەكگرتووەكان دەکات\nئه‌م ماڵپه‌ڕه تایبه‌ته به كارو چالاكییه‌كانی راوێژكار و به‌ڕێوه‌به‌رایه‌تییه گشتییه‌كانی سه‌ر به ئه‌نجوومه‌نی ئاسایشی هه‌رێمی كوردستان،كه راسته‌وخۆ سه‌رپه‌رشتی پرسه‌كانی په‌یوه‌ست به ئاسایش و هه‌واڵگری له هه‌رێمی كوردستان ده‌كات، كه له ئابی 2014-ه‌وه هه‌ماهه‌نگییه‌كی به‌رچاوی له‌گه‌ڵ هاوپه‌یمانی جیهانیدا هه‌یه بۆ لێدان و ئه‌نجامدانی هێرشی ئاسمانی بۆ سه‌ر مۆڵگه‌كانی تیرۆریستانی داعش، هه‌روه‌ها تیمێكی تایبه‌تی به‌ڕێوه‌به‌رایه‌تی گشتی دژه تیرۆری كوردستان ل\nThank you for your subscription. Stay tuned!\nسه‌رۆكایه‌تی هه‌رێمی كوردستان\nحكوومه‌تی هه‌رێمی كوردستان


هه‌ڵمه‌ت بتوێنی 22/08/2019 - 18:04 بڵاوکراوەتەوە لە ئابووری/كوردستان\nئەمڕۆ پێنجشەممە سەرۆکی تۆڕی ھەنگەوانانی کوردستان داوای كرد وەزارەتی كشتوكاڵ بەشێكی تایبەت بە هەنگوین بكاتەوە و بۆ لەمەودواش مادە قڕكەرەكانی بۆ كشتوكاڵ بەكاردێت، پێویستە دۆستی ژینگە بێت و زیان بە بەرهەمی هەنگوین نەگەیەنێت.\nعارف شێروانی سەرۆکی تۆڕی ھەنگەوانانی کوردستان بە (باسنیوز)ی ڕاگەیاند کەرتی ھەنگداری لە ھەرێمی کوردستان ھەندێک گرفتی لەبەردەمە و بۆ چارەسەرکردنیان داواکارییان داوەتە وەزارەتی کشتوکاڵ و سەرچاوەکانی ئاو بۆ ئەوەی بیانخاتە بەرنامە و پلانی چوار ساڵەی کارکردنیان.\nشێروانی گوتی ئەو داواکارییانە ھەموویان لە پێناو بایەخدان و گەشەپێدانی زیاتری کەرتی ھەنگ و ھەنگوینە لە ھەرێمی کوردستان، بۆ ئەو مەبەستە داوایان کردووە کە ئەو دەرمانانەی بۆ قڕکەری بەروبوومە کشتوکاڵییەکان بەکاردێن، ڕێگەپێدراو و تۆمارکراو و دۆستی ژینگە بن، بە شێوەیەک زیانی بۆ ھەنگ نەبێت و لە سەریان نووسرابێت کە ژەھراوی نین بۆ ھەنگ.\nئاماژەشی بەوە دا كە ھاوکات داواشیان کردووە ھەنگ لە وەزارەتی کشتوکاڵ بەشێکی سەربەخۆی بۆ بکرێتەوە، ھەروەک بەشێکی تایبەت بە ھەنگ لە کۆلێژی کشتوکاڵیش بکرێتەوە بۆ ئەوەی ببنە ھەنگەوانی ئەکادیمی.\nعارف شێروانی باسی لەوە کرد کە كوردستان خاوەنی ھەنگوینێکی باشە لە ڕووی بڕ و جۆریشەوە، بۆیە داوایان کردووە کە ھەنگوینی ھاوردە رێگری لێ بکرێ و ئەو ھەنگەوانەش کە ساڵانە ھەنگەکانی تووشی ڕووداوی لەناکاوی وەک سوتان، لافاو یان ڕووداوی هاتوچۆ دەبن لە کاتی گواستنەوەدا، قەرەبوو بکرێنەوە.


چالاکییەکانی ٢ی ڕێبەندان بەردەوامە\nزایینی: ٢٢-٠١-٢٠١٧ - هەتاوی: ١٣٩٥/١١/٠٣ - ١٣:٣٤ تاران قه‌باره‌ی فۆنت:\nکوردستان میدیا: ساڵڕۆژی دامەزرانی کۆماری کوردستان لە لایەن ئەندامان و لایەنگرانی حیزبی دێموکراتی کوردستانی ئێران، بە شێوەیەکی بەرین بەڕێوە دەچێت.\nخەڵکی تێکۆشەر و قارەمانی کوردستان بە بۆنەی ساڵڕۆژی دامەزرانی کۆماری کوردستان بە جۆش و خرۆشێکی بێ‌وێنەوە ٢ی ڕێبەندان یادی دامەزرانی کۆماری کوردستان بەرز ڕادەگرن و چالاکیی جۆراوجۆری تەبلیغی بەڕێوە دەبەن.\nڕۆڵەکانی دێموکرات لە شاری کامیاران بە بۆنەی ساڵڕۆژی دامەزراندنی کۆماری کوردستان لەدەبیرستانی ڕازی،دەبیرستانی مۆعەلیم،دەبیرستانی ئوستاد شەهریار، دەبیرستانی کچانەی کەوسەر،دەبیرستانی کچانەی فاتمەی زەهرا،دەبیرستانی ڕەجایی، هونەرستانی"خوارزمی"، دەبیرستانی ڕەستگاران، کۆڵانەکانی دەورووبەری نەخۆشخانەی سینا، کۆڵانەکانی کامیارانه کۆن، دەوروبەری مزگەوتی خومەینی،شارەکی بێعسەت، دەوروبەری ئاپارتمانی شارەکی بێعسەت، ١٢میتریی تەوحید، کۆڵانەکانی دەوروبەری١٢ میتریی تەوحید و لەکۆڵان به کۆڵانی کامیاران تراکت و پۆستێری تایبەت بەو ڕۆژەیان بڵاو کردووەتەوە.\nقارەمانانی دێموکرات لە شاری مەریوان، لە"گوڵچیر و سەردۆش"، تراکت و پۆستێری تایبەت بەم‌بۆنەیان چاپ وبڵاوکردەوە و هەروەها شێرە کچانی شاری سنەی قارەمانیش ڕێزیان لە ساڵڕۆژی دامەزرانی کۆماری کوردستان گرت.\nلاوانی شۆڕشگێڕی کرماشان بۆ چەندمین جار لە شاری کرماشان یادی کۆماری کوردستانیان بەرز ڕاگرت و لە تاقوەسان، پارکی کوهستان و شارەکی زەفەر چالاکیی بەرینی تەبلیغییان بەڕێوە برد.\nهەروها تێکۆشەرانی دێموکرات لە شاری سەقز بە بۆنەی ساڵڕۆژی دامەزرانی کۆماری کوردستان شەوی پێنجشەممە لە سەر هەینی لە قشڵاقی پرد چالاکیی تەبلیغییان بەڕێوە برد.


پاکێجەکانى کۆرەك ڤیدیۆ\nپاکێجەکانی کۆرەك ڤیدیۆ\nئۆفەرى تازەى کورەك، هێڵى سەرکەوتن بۆ قوتابیانى کۆلیژ و پەیمانگاکان. ئەم هێڵە سەرجەم ئەو تایبەتمەندییانە لەخۆدەگرێت کە وا دەکات قوتابیانیان بەئاسانى لەگەڵ یەکتر لە پەیوەندى بمێننەوە بۆ بەدیهێنانى سەرکەوتن لە خوێندن. لەڕێى ئەم هێڵە قوتابییان داشکان لە نرخى پەیوەندیکردن و نامە وەردەگرن، سەربارى وەرگرتنى پاکێجێك لە ئینتەرنێتى خۆڕایى لەکاتى پڕکردنەوەى باڵانس لە هەموو مانگێکدا.\nتایبەتمەندییەکانى هێڵى سەرکەوتن:\nنرخى هێڵ 1,500 د.ع.\nوەرگرتنى 500 د.ع باڵانسى خۆڕایى کە دەتواندرێ بۆ سەرجەم تۆڕەکان بەکاربهێندرێت.\nمانگانە وەرگرتنى 500 مێگابایت ئینتەرنێتى خۆڕایى لەکاتى پڕکردنەوەى باڵانس هەموو مانگێك بە 5000 د.ع یان زیاتر.\nلەنێو ئەو پارێزگایانەى کە هێلى دیارى پڵەس دەیان گرێتەوە، واتە لەنێو (نەینەوا، سەڵاحەدین، کەرکووك، سلێمانى، هەڵەبجە) نرخى پەیوەندیکردن لە تۆڕى کورەکەوە بۆ کورەك (لە چوارچێوەى گروپى قوتابى) 1 چرکە بە 850 فلسە (1 خولەك بە 51 دینارە).\nلەنێو سەرجەم پارێزگاکانى دیکە نرخى پەیوەندیکردن لە تۆڕى کورەکەوە بۆ کورەك (لە چوارچێوەى گروپى قوتابى) 1 خولەك 60 دینارە.\nنرخى ناردنى 1 نامە لە تۆڕى کورەكەوە بۆ کورەك (لە چوارچێوەى گروپى قوتابى) 25 دینارە.\nپاکێجێك خزمەتگوزارى کاتبەسەربردن بەخۆڕایى وەربگرە بۆ ماوەى 30 لە ڕێکەوتى کارکردنەوە بەردەست دەبێت.\nوردەکاری نرخەکانى هێڵى سەرکەوتن\nپەیوەندیکردن لەناو تۆڕى کۆرەك\n1د.ع\_چرکە (لە چوارچێوەى گروپى قوتابى)\n1.4 د.ع\_چرکە (بۆ دەرەوەى گروپى قوتابى)\nپەیوەندیکردن لەناو تۆڕى کورەك و لەناو ئەو پارێزگایانەى کە هێڵى دیارى پڵەس دەیان دەگرێتەوە\n850 فلس\_ چرکە ( لە چوارچێوەى گروپى قوتابى)\n950 فلس\_ چرکە ( بۆ دەرەوەی گروپى قوتابى)\nنامەناردن لەناو تۆڕى کۆرەك\n25 د.ع بۆ نامەیەك (لە چوارچێوەى گروپى قوتابى )\n50 د.ع بۆ نامەیەك ( بۆ دەرەوەى گروپى قوتابى )\nپەیوەندیکردن بە تۆڕەکانى دیکە و لەناو ئەو پارێزگایانەى کە هێڵى دیارى پڵەس دەیان دەگرێتەوە\n950 فلس\_ چرکە\nپەیوەندیکردن بە تۆڕەکانى دیکە\nنامەناردن بۆ تۆڕەکانى دیکە\nوردەکاری خزمەتگوزاری کات بەسەربردن\nماوەى بەکارهێنان بەخۆڕایى\nنرخى نوێکردنەوەى خزمەتگوزارییەکه\nمانگانە 1200 د.ع\nخزمەتگوزارى دۆزینەوەى کار\nڕۆژانە120 د.ع بۆ نامە وەرگیراو\nخزمەتگوزارى خشتەى رجیمى ڕۆژانە\nڕۆژانە 60 د.ع بۆ نامە وەرگیراو\nخزمەتگوزارى خوانى ئەمڕۆ\nڕۆژانە 120 د.ع بۆ نامە وەرگیراو\nنرخە ئاساییەکان لەسەر خزمەتگوزارییەکانى دیکە جێبەجێ دەکرێت.\nئەم هێڵە بۆ سەرجەم قوتابیانى کۆلیژ و پەیمانگاکان بەردەستە لە سەرانسەر عێراق لە خاڵە سەرەکییەکانى فڕۆشى کۆمپانیاى کۆرەك دەستدەکەوێ.\nقوتابى دەتوانێ هێڵى ئێستاى (هێڵى پریپەید هێڵى دیارى وه هێڵى کۆرەك پلەس) بگۆڕێت بۆ هێڵى سەرکەوتن ئەویش بە سەردانیکردنت بۆ یەکێك لە سەنتەرە سەرەکییەکانى فڕۆشى کۆرەك و هێنانى ئەو بەلگەنامە پێویستتانەى کە لە سەرەوە ئاماژەمان پێکرد.\nبۆ زانینى ئینتەرنێتى خۆڕایى پەیوەندى بکه به #211* نامەیەکى نووسراوت پێدەگات لەبارەى ئینتەرنێتى خۆڕایى ئاگادارت دەکاتەوە.\nسەردانى بەکێك لە سەنتەرە سەرەکییەکانى فڕۆشى کۆرەك بکە و دڵنیابە لەوەى بەڵگەنامەى پێویستت لەگەڵ خۆت هێناوە، بەڵگەنامەى پێویست ئەمانەى خوارەوە دەگرێتەوە:\nناسنامەى بارى کەسیەتى.\nناسنامەى کۆلیژ یان پەیمانگا.\nوێنەى کەسیەتى (2 دانە).\nبۆ زانیارى زیاتر، تکایە پەیوەندى بە ڕاژەى بەشداربووان بکە ژمارە 411


له‌لایه‌ن: - محەمەد ڕزگار - به‌روار: 2021-03-05-11:36:00 - کۆدی بابەت: 2965\nكەی بۆ یەكەم جار مۆم بەكار ھێنرا؟\nیەكەمین ھۆكاری ڕوناك كردنەوە بۆ مرۆڤ بریتی بووە لە پارچە دارێكی سوتاو كە لە ئاگر كەوتنەوە یەكەوە دەستی كەوتووە. یەكەمین چراش مرۆڤ بەكاری ھێنابێت بریتی بووە بردی ھڵۆڵ یان كەللەسەرێك یان گوێچكە ماسیەك كە پڕی كردووە لە پیوی ئاژەڵ یان ڕۆنی ماسی و فتیلەكەشی بریتی بووە لە قامیشێك یان ڕیشاڵی ڕووەكێك یان نەیزەیەك.\nمۆم مێژووی زۆر كۆنە و لە سەرەتادا لە لولەكی سەرەتایی مۆم یان مەوادی چەوری وشك دروست كراوە و ھوڵپێچراوە بە دەوری ڕیشاڵێكی ڕووكی یان پارچە قوماشێكی وەكو فتیلە، مۆمەكەش لە مۆمی ھنگوینی دروست كراوە . ھەر لە زۆر كۆنەوە بەكار ھێنراوە.ھەر لەزۆر كۆنەوە بەكارھێنراوە. بۆماوەیەكی زۆر دوورو درێژ چاكسازی لە مۆمدا نەكرا، تا ناوەڕاستی سەدەی نۆزدە ھەم تا ئەو كاتەی دروست كردنی ھێشتا لە ئەركەكانی خانمی ماڵ بوو . بۆ دەست خستنی مۆم، پیویان لەناو مەنجەڵێكدا دەكوڵاند و دەزووی لە خوری یان لۆكە دروست كراویان چەند جارێك دەژەندە پیوە كوڵاوكەداو ھەڵان دەواسی تا سارد دەبووەوە،كاتێك فتیلە خوریە یان لۆكەكە دەگەشتە ئەستوریەكی دیاری كراو مۆمەكە ئامادە دەبوو بۆ بەكار ھێنان. دروست كردنی مۆمی نوێ ، چاكسازی زۆری كرد لەو مۆمانەی لەماڵاندا دروست دەكران.\nھێشتا فتیلەكان لە لۆكەو خوری دروست دەكرێن ، بەڵام جگە لە پیو دەژەنرێتە مۆمی ھەنگوین و پارافین و مەوادی تریشدا. ئەمڕۆ پیوەكە وا چارەسەر دەكرێت كە زۆرترین ڕووناكی و كەمترین دووكەڵمان بداتێ. بەڵام لەكۆندا مۆمەكان بە بەردەوامی دوكەڵیان دەردەداو دەبووە ھۆی بوونی مادەی گلیسیرین لەناو پیوەكەدا، بۆنێكی زۆر ناخۆشی دروست دەكرد. بەڵام كارگەكانی دروست كردنی مۆمی تازە ئەو مەوادە بۆم ناخۆشانەی لێ جودا دەكەنەوە.\nبابه‌ته په‌یوه‌ندیداره‌كان به : کەی بۆ یەکەمجار مۆم بەکارهێنرا؟


زاراوه‌ی ڕۆژ – ترۆجان (Trojan) چییه؟ – – کەی ئای تی ئێن\nجۆراوجۆر 28, نیسان 2012\nزاراوه‌ی ڕۆژ – ترۆجان (Trojan) چییه؟ –\nترۆجان پرۆگرامۆكه‌یه‌كه كه واده‌رده‌كه‌وێت یاسایی و بێ كێشه‌بێت به‌ڵام هه‌ندێك چالاكی قه‌ده‌غه‌كراو ده‌كات له‌كاتی ئیشكردنی دا. له‌وانه‌یه ترۆجان به‌كاربهێنرێت بۆ دیاریكردنی شوێنی پاسۆرد(وشه‌ی تێپه‌ڕبوون) یان سیسته‌مه‌كه بێهێز و شكست خواردووی بكات یان له‌وانه‌یه زانیاری و پرۆگرامۆكه‌كانی سه‌ر ئه‌و هاردیسكه تێك بشكێنێت. ترۆجان وه‌كو ڤایرۆس وایه به‌ڵام خۆی دوباره دروست ناكاته‌وه.\nترۆجان له كۆمپیوته‌ر دا ده‌مێنێته‌وه و له تێكشكاندنه‌كانی به‌رده‌وام ده‌بێت و یان له‌وانه‌یه ڕێگه به‌كه‌سانی تر بدات له دووره‌وه ده‌ست به‌سه‌ر كۆمپیوته‌ره‌كه‌ی تۆ دابگرن. ترۆجانه‌كان به زۆری له ڕێگه‌ی پرۆگرامۆكه به‌لاش و گه‌یمه به‌لاشه‌كانه‌وه خۆیان ده‌خزێننه ناو كۆمپیوته‌ره‌كانه‌وه. بۆ زانیاری زیاتر له سه‌ر جۆره به‌ربڵاوه‌كانی ترۆجان سه‌ردانی ماڵپه‌ڕی كۆمپانیای LockDown Corporation كه www.Lockdowncorp.com.\nTrojan Horse چییه؟\nترۆجان له ئه‌فسانه‌ی یۆنانییه‌وه هاتووه و كه تێیدا یۆنانیییه‌كان له دژی ترۆجانه‌كان(خه‌ڵكی شاری ترۆی) جه‌نگان. له‌دوای ساڵانێك له نه‌توانین له چونه ناو ئه‌و شاره پته‌وه. یۆنانییه‌كان ئه‌سپێكی دارینه‌یان دروست كرد و پڕیان كرد له جه‌نگاوه‌ر پاشان یۆنانییه‌كان خۆیان نیشاندا كه پاشه‌كشه ده‌كه‌ن له شه‌ڕ دوای ئه‌مه ترۆجانه‌كان ئه‌سپه دارینه‌كه ده‌هێننه ناو شاره‌كه‌یان و له شه‌وه‌كه‌دا جه‌نگاوه‌ره‌كان له ئه‌سپه‌كه‌وه دێنه دره‌وه و ده‌رگاكانی ئه‌و شاره بۆ سوپای یۆنانییه‌كان ده‌كه‌نه‌وه و شاری ترۆی تێكده‌شكێنن.\nسه‌رچاوه PCMAG Encyclopedia


بنکەی عەین ئەسەد دووبارە مووشەک باران کرایەوە.. نوێکراوەتەوە – کوردی – RojNews.News\n03/03/2021 - 10:03:19 am\nوەین ماروتۆ، وتەبێژی هاوپەیمانی نێودەوڵەتی دژی تیرۆریستان لە عێراق وتی، لە دەوروبەری کاتژمێر ٧:٢٠ خوولەکی بەیانی ئەمڕۆ، ١٠ موشەک بارەگای سەربازی عەین ئەسەدی عێراقیان کردووەتە ئامانج، کە هێزەکانی هاوپەیمانانی تێدایە.\nوەین مارتۆ لە تویتێکدا ئاماژەی بەوەشداوە کە هێزە ئەمنییەکانی عێراق پێشڕەوی دەکەن بۆ لێکۆڵینەوە لە هێرشەکەو لە کاتژمێرەکانی دواتردا زانیاری زیاتر بڵاودەکرێتەوە لەوبارەیەوە.\nشانەی راگەیاندنەکانی ئاسایشی عێراق رایگەیاندووە، ئەو ڕۆکێتانەی لە بنکەی عەین ئەسەدیانداوە، لە جۆری پلە دوو بوون، هەروەها سەرچاوەکانی پۆلیس ڕایانگەیاندووە، لە دەوروبەری بنکەکە کە دەکەوێتە ڕومادییەوە، بنکەیەکی گەڕۆکی مووشەک هاوێژیان دۆزیوەتەوە، بەڵام سوتێنراوە.\nموشەکهاوێژەکەی بنکەی عەین ئەسەدنزیکەی دوو هەفتە لەمەوبەر چوار موشەک بەر بنکەی هێزی ئاسمانی بەلەد لە باکوری بەغدا کەوتن کە سەربازانی ئەمریکا و هاوپەیمانانی تێدایە، ڕۆژی ١٥ی شوباتی ڕابردووش، ١٧ مووشەک لە هەولێر کەوتنە خوارەوە کە زۆربەیان بەر فڕۆکەخانەی نێودەوڵەتی هەولێر کەوتن لە نزیک بنکەی سەربازیی ئەمریکا.\nهەرچەندە دەسەڵاتدارانی عێراق هیچ کام لەو کەسانەیان دەستگیر نەکردووە کە هێرشەکانیان ئەنجامداوە، بەڵام ئەمریکا پەنجەی تۆمەت بۆ میلیشیا چەکدارە پرۆ-ئێرانییەکان لەو وڵاتە درێژ دەکات.\nبنکەکە دەکەوێتە ١٩٣ کیلۆمەتر لە ڕۆژئاوای بەغدا، ساڵی ڕابردوو بە هەمانشێوە لەلایەن ئێرانەوە بنکە سەربازییەکە کرایە ئامانج و زیانێکی زۆری لێکەوتەوە، ئەوەش لە تۆڵەی کوشتنی قاسم سولەیمانی و ئەبو مەهدی موهەندیس ئەنجامیدا.\nرۆژی پێنج شەممەی ڕابردووش، ئەمریکا هێرشێکی ئاسمانی لە ڕۆژهەڵاتی سوریا لە دژی گروپەکانی سەر بە ئێران ئەنجامدا، وەک وەڵامدانەوەیەک بۆ هێرشەکەی دوو هەفتەی ڕابردووی سەر باڵیۆزخانەی ئەمریکا لە بەغدا و بنکە سەربازییەکەی لە فرۆکەخانەی نێوەدەوڵەتی هەولێر.


گەورەترین ڕۆمانووسی عەرەب بەم شێوەیە باسی كوردستان دەكات - اخبار العراق\nاخبار العراق » كوردى » گەورەترین ڕۆمانووسی عەرەب بەم شێوەیە باسی كوردستان دەكات\nگەورەترین ڕۆمانووسی عەرەب بەم شێوەیە باسی كوردستان دەكات\nئەمڕۆ سێشەممە عەلا ئەسوانی كە بە گەورەترین ڕۆمانووسی زیندووی عەرەب دەناسرێ، لە وتارێكیدا بەناوی (گوێڕایەڵی دەسەڵاتداری سەپاو بن)، كە ئەمڕۆ بڵاوی كردووەتەوە، باس لە كوردستان و كیمیابارانكردنی گەلی كورد و بێ هەڵوێستی شەقامی عەرەبی دەكات.\nئەسوانی لە وتارەكەیدا، كە لە تۆڕی میدیایی DWی ئەڵمانیدا بڵاوی كردووەتەوە، بەتوندی ڕەخنەی لە سۆز و خۆشەویستیی گەلی عەرەب گرتووە بۆ سەركردە و دەسەڵاتدارە دیكتاتۆرەكانیان، لەوانەش سەدام حوسێن كە هەزاران كوردی كیمیاباران كردووە، كەچی هێشتا عەرەب خۆشەویستیان بۆ ئەو سەركردە لەسێدارەدراوەیان هەیە.\nئەم رۆماننووسە ناودارە، كە رۆمانەكانی بۆ چەندین زمانی زیندووی جیهان وەرگێڕدراون، لە بەشێكی وتارەكەیدا نووسیویەتی “سەدام حسێن ساڵی 1988 تاوانی كۆمەڵكوژی دەرهەق كوردستان ئەنجام دا، فڕۆكەكانی سوپای عێراقی ناردە سەریان و چەكی كیمیایی لە دژی كورد بەكارهێنا و هەزاران كوردی بێتاوانی كوشت. كەچی سەیرەكەی لەوەدایە، سەرباری ئەو تاوانە قێزەونانە، جەماوەری سەدام لە شەقامی عەرەبی كاریگەر نەبوون، ئێستەش زۆر لە عەرەب تاوانەكانی سەدام تەنها بە خاڵێكی نەرێنی دەبینن، كە نابێتە هۆی ئەوەی لە كەسایەتیەكەی كەم بكاتەوە وەك پاڵەوانێكی نەتەوەیی”.\nئێرە كلیك بكە بۆ خوێندنەوەی دەقی وتارە عەرەبیەكە


له ئه‌نجامی بوردومانی فڕۆکه جه‌نگییه‌کانی تورکیه ٤ هاووڵاتی له هه‌رێمی کوردستان بوونه قوربانی " />\nزایینی: ٠٧-١١-٢٠١٢ - هەتاوی: ١٣٩١/٠٨/١٧ - ١٠:٣٧ تاران قه‌باره‌ی فۆنت:\nکوردستان میدیا: فڕۆکه جه‌نگییه‌کانی ئه‌رتشی تورکیه دوو گوندی "ره‌زگه و ماره‌دوو"یان له ناوچه‌ی "پشده‌ر"ی هه‌رێمی کوردستان بوردومان کرد و له ئه‌نجامدا دوو که‌سی خه‌ڵکی کوردستانی ئێران کوژران و دووی دیکه‌ش بریندار بوون.\nئه‌و بوردومانه‌ی فڕۆکه جه‌نگییه‌کانی ئه‌رتشی تورکیه شه‌وی سێ‌شه‌ممه رووی داوه و هه‌تا بڵاو بوونه‌وه‌ی ئه‌و هه‌واڵه زانیارییه‌ک له‌مه‌ڕ ته‌ندروستیی ئه‌و دوو هاووڵاتییه برینداره له‌به‌ر ده‌ستدا نیه.\nعه‌لی ته‌مه‌ن ٤٥ ساڵ خه‌ڵکی پیرانشار و شەپۆل کۆڕی لوقمان خه‌ڵکی شاری مه‌هاباد، ئه‌و دوو هاووڵاتییه‌ن که گیانیان له‌ده‌ست داوه.\nماڵپه‌ڕی خه‌ندان بڵاوی کرده‌وه، له گونده‌کانی بناری قه‌ندیلیش خه‌سارێکی زۆر به ره‌ز و باخ و موڵکی هاووڵاتییان گه‌یشتووه.\nرێکه‌وتی ٣٠ی گه‌لاوێژی ساڵی ١٣٩٠ هه‌تاویش له نێزیک چیای کورته‌ک له داوێنی قه‌ندیل، فڕۆکه شه‌ڕکه‌رکانی تورکیه بوردومانی ئۆتۆمبیلێکیان کرد که حه‌وت ئه‌ندامی بنه‌ماڵه‌یه‌ک تێیدا کوژران.\nجێگری سه‌رۆک وه‌زیرانی تورکیه پاش چوار مانگ دانی به کۆمه‌ڵکوژییه‌که‌ی چیای کورته‌ک دانا که به‌هۆی بوردومانی فڕۆکه‌جه‌نگییه‌کانی ئه‌و وڵاته‌وه حه‌و‌ت ئه‌ندامی بنه‌ماڵه‌یه‌ک کوژران.


كۆتایی عێراق یان كۆتایی پرۆسەی سیاسی لە عێراقدا\nگوڵان میدیا November 17, 2021 راپۆرتەکان\nباڵیۆز پیتەر گالبریس لە ساڵی 2006 بۆ نووسینی كتێبی «كۆتایی عێراق» ئیلهامی لە كوشتنی ڕۆژنامەنووس ئەتوار بەهجەت پەیامنێری كەناڵی ئەلعەرەبیە وەرگرتبوو، لەو بارەوە نووسیبووی: «ئەتوار بەهجەت لە دایك و باوكێكی سوننە و شیعە هاتووەتە دنیاوە، خوا لە جەستەی ئەتواردا شیعە و سوننەی تێكەڵاو كردووە، بەڵام لە شەڕی ناوخۆی شیعە و سوننەدا دەكوژرێت و شیعە و سوننە ئامادە نین لە وڵاتێكدا پێكەوە بژین، ئەمەش كۆتایی بە عێراق هێناوە.»\nدوای تێپەڕبوونی نزیكەی 16ساڵ بە سەر كوشتنی ئەتوار بەهجەتدا، ئێستا ئیسلامی سیاسیی شیعە لەگەڵ ئیسلامی سیاسیی شیعە (مەبەست سەدر و چوارچێوەی هەماهەنگیی شیعەیە) ئامادە نین پێكەوە دیالۆگ بكەن و هەر خۆیان وەك ئیسلامی سیاسیی شیعە حكومەت پێكبهێنن، ئەم دوو لایەنە ئیسلامییە شیعەیە، هەردوو لایان خاوەنی هێزێكی گەورەی میلیشیاكانی حەشدن و هەردوو لاشیان لە كاتی پێویست بە مانۆڕی هێزەكانی حەشد لە شەقامەكانی بەغدای پایتەخت ئیرادەی خۆیان بە سەر حكومەت و كۆی دامەزراوەكانی دەوڵەتی عێراق فەرز دەكەن، هەر ئەوەش دوایین بڕیاری حكومەت و دامەزراوەكانی دیكەی دەوڵەت دەبێت كە حەشد داوای دەكات.\nئاكامەكانی هەڵبژاردنەكانی ئۆكتۆبەری ڕابردوو بە تەواوەتی ڕووی (نادەوڵەتی) عێراقی خستەڕوو، ڕاستە بەپێی ئاكامەكانی هەڵبژاردن لایەنەكانی سەر بە حەشدی شەعبی دەنگیان كەم هێناوە و بە حیساب هەڵبژاردنەكەیان دۆڕاندووە، بەڵام جیا لەوەی لایەنەكانی حەشد لە ناو چوارچێوەی هەماهەنگیی شیعە ئاكامی هەڵبژاردنەكە ڕەت دەكەنەوە، لە هەمان كاتدا لە ماوەی تەنیا حەوت ڕۆژدا دوو جار (جارێك بە ڕۆكێت و جارێك بە كوادكۆپتەر) هێرشیان كردووەتە سەر بارەگای دەزگای موخەباراتی عێراق و ماڵی مستەفا كازمی لە ناوچەی سەوز، هەر دوو هێرشەكەش وەك تەواوی ئاژانسەكان جەختی لەسەر دەكەنەوە، بۆ تیرۆركردنی مستەفا كازمی (سەرۆك وەزیرانی عێراق) بووە و، لە بەرامبەریشدا هەموو دامودەزگاكانی دەوڵەتی عێراق لە بەرامبەر ئەو تاقم و لایەنانەی لە پشت هێرشە ڕۆكێتییەكەی مەنسوور و هێرشە درۆنەكەی ناوچەی سەوزن، دەستەوەستانن و نە دەتوانن ئاشكرایان بكەن، نە دەشتوانن هیچ ڕێوشوێنێك لە بەرامبەریان بگرنە بەر، بە پێچەوانەوە لێدوان و گوتارەكانی سەركردەكانی حەشد زۆر لە دەنگی حكومەت بەرزترە و، ئەوان بوێرانەتر سەرۆك وەزیران تۆمەتبار دەكەن، لەمەش زیاتر هەڕەشە لە ئەندامانی كۆمیسیۆنی باڵای هەڵبژاردنەكانی عێراق و جنین بلاخسارت (نوێنەری تایبەتیی سكرتێری گشتیی نەتەوە یەكگرتووەكان) لە عێراقیش دەكەن، ئەمەش مانای ئەوەیە ئەو هێزە سەرەكییەی كە تەحەكوم بە تەواوی دامەزراوەكانی دەوڵەتی عێراقەوە دەكات، هێزەكانی حەشدی شەعبین، نەك هێزی سوپا و ئاسایش و پۆلیسی فیدڕاڵیی عێراق.\nهەڵویستی ئەمریكا بەرامبەر ئەم بارودۆخە هەستیارەی عێراق و ئەو هێرشانەی كە كرانە سەر ماڵی سەرۆك وەزیران، هەڵویستێكی شەرمنانەی ناجێگرە، لە سەرەتای هەفتەی ڕابردوو و دوای ئەنجامدانی هێرشەكان بۆ سەر ناوچەی سەوز، هەڵویستی وەزارەتی دەرەوەی ئەمریكا زۆر توند بوو و، ڕاشكاوانە فەرماندەكانی پێنتاگۆن چەند لایەنێكیان بۆ ئەو كردەوەیە تۆمەتبار كرد، بەڵام پاش كۆبوونەوەكەی كازمی لە ماڵی عەبادی و بەشداربوونی حەشد وەك لایەنێك لە لێژنەكانی لێكۆڵینەوە، وەزارەتی بەرگریی ئەمریكا هەڵویستێكی دیكەی هەبوو و، وتەبێژی پێنتاگۆن ڕایگەیاند: «ئێمە ڕێز لە بریاری حكومەتی عێراق دەگرین و دەست لە بڕیاری حكومەتی عێراق وەرنادەین.» ئەو لێدوانە جیاوازانەی ئیدارەی بایدن سەبارەت بەو هێرشەی كرایە سەر ماڵی سەرۆك وەزیرانی عێراق، ئەوەی لێ دەخوێندرێتەوە كە ئەمریكا بە ترسەوە ماڵە لەگەڵ بارودۆخی ئێستای عێراق دەكات و نایەوێت ئەزموونی بەجێهێشتنی ئەفغانستان بۆ تالیبان لە عێراقدا دووبارە بكاتەوە، بۆیە لە هەوڵی ئەوەدایە ئەو ئامۆژگارییەی پەرویز موشەڕەف (سەرۆكی پێشووی پاكستان) جێبەجێ بكات، كە لە سەرەتای ساڵی 2005 بە جۆرج دەبلیو بۆشی گوتبوو: «ئەگەر نەتوانی ئاشتەواییەكی نیشتمانی لە ئەفغانستان بێنیتە ئاراوە، ئەوا بە دڵنیاییەوە تاڵیبان دووبارە دەسەڵات دەگرێتەوە دەست..»، دیارە ئەمریكا هەتا ئەمساڵیش كە لە ئەفغانستان كشایەوە، نەیتوانی ئەو ئاشتەواییە نیشتمانییە لەنێوان لایەنەكانی ئەفغانستان بێنێتەدی، بۆیە پاش چەند هەفتەیەك لە كشانەوەی ئەمریكا، تالیبان توانی كابول بگرێتەوە، هەر بۆیە لە حاڵەتی عێراقیشدا كە ئەمریكا بەنیازە لە سەرەتای ساڵی داهاتوو ئەركی مانەوەی هێزەكانی لە عێراقدا لە جەنگاوەرییە بگۆڕێت بۆ ڕاوێژكاری، ئەگەر ئەو دەرفەتە لە دەست بدات و، هاوكار نەبێت بۆ ئەوەی جۆرە پێكەوە سازانێك لەناو مالی شیعە دروست بكات و، دەروازەیەك بۆ پێكهێنانی حكومەت نەكاتەوە، ئەوا لەوانەیە هەمان سیناریۆی ئەفغانستان لە بەشە عەرەبییەكەی عێراق دووبارە ببێتەوە.\nلە بەرامبەر هەڵوێستی ئەمریكا، كۆماری ئیسلامیی ئێران بە گشتی و فەیلەقی قودسی سوپای پاسداران بەتایبەتی بەردەوام لەگەڵ لایەنە شیعەكان بە پلەی یەكەم و كورد و سوننەش بە پلەی دووەم لەسەر خەتن و لە نزیكەوە چاودێریی پرۆسەی سیاسیی عێراق دەكەن و، بە ئاشكراش ئامانجیان ئەوەیە كە هەردوو لایەنی (سەدر و چوارچێوەی هەماهەنگیی شیعە) بگەنە چارەسەرێكی مامناوەندی و هەروەها داواشیان لە لایەنەكانی حەشدی شەعبی كردووە، كە بە ئاكامی هەڵبژاردن ڕازی بن و، هەنگاو بۆ چۆنیەتی وەبەرهێنان لە ئاكامەكانی هەڵبژاردن بكەن، ئەم هەڵوێستەی كۆماری ئیسلامیی ئێران و سوپای پاسداران لەو خاڵەوە سەرچاوەی گرتووە كە بە كردەیی هێز لە دەستی هێزەكانی حەشدی شەعبیدایە، بۆیە ئەگەر حەشدی شەعبی بە هەر شێوەیەك بەشداری لە حكومەتی داهاتوو بكات، ئەوا كاریگەری لە پێشان كەمتر نابێت و، هێزی حەشد دەتوانێت دەوڵەتی عێراق ئاراستە بكات، نەك بە پێچەوانەوە حەشد بكەوێتە ژێر ڕكێفی دەوڵەتی عێراقەوە، لەم چوارچێوەیەشدا وەك سوپای پاسداران ئامانجیەتی، ئەو پرۆسە سیاسییە كۆن و تەقلیدییەی عێراق كۆتایی پێ دێت كە ئامانجیەتی عێراق ببێتە دەوڵەتێكی فیدڕاڵی و پەرلەمانی و، لە شوێنی ئەو مۆدێلێكی هاوشێوەی حزبوڵای لوبنانی لە ناو حكومەتی داهاتووی عێراقدا دروست دەبێت.\nسیاسی لە عێراقدا\nدیالۆگی مەنامە هەوڵەكان بۆ ڕۆژهەڵاتێكی ناوەڕاستی سەقامگیر\nگەنگەشەی مەترسییەكان لە چوارچێوەی سیستمی مۆراڵدا\nپێگەی هەرێمی كوردستان لە دووبارە بونیادنانەوەی سیستمی ڕۆژهەڵاتی ناوەڕاستدا\nپەیامی كوادكۆپتەر و ڕاجیمەكان لە هەوڵی تیرۆركردنی كازمیدا\nعێراق گەیشتووەتە لێواری هەڵدێر و كوادكۆپتەر ئاراستەی پرۆسەی سیاسی دیاری دەكات\nكابینەی نۆیەمی حكومەتی هەرێمی كوردستان حوكمڕانییەكی باش لە ناو قەوارەیەكی بچووكدا\nپێگەی هەرێمی كوردستان لە دووبارە بونیادنانەوەی سیستمی ڕۆژهە...\nعێراق گەیشتووەتە لێواری هەڵدێر و كوادكۆپتەر ئاراستەی پرۆسەی...\nكابینەی نۆیەمی حكومەتی هەرێمی كوردستان حوكمڕانییەكی باش لە...


Home›وەرزش›جیهانی›کیکی سیتین قسەی خۆی لەسەر یاریەکەی بایرن میونخ کرد\nلە کۆنگرەیەکی رۆژنامەوانیدا، کیکی سیتین راهێنەری یانەی بەرشەلۆنە، بەشداری کردوو باسی لە یاریەکەو دۆخی یانەکەی و یاریزانەکانی کرد.\nسیتین لە کۆنگرەکە وتی:”بە شێوەیەکی باش گەیشتووین بەم قۆناغە،ئەم یارییە کە ئێمە چاوەڕوانی بووین،ئامادەکاریمان بۆ یاریەکە بە باشی کردووە،بە دڵنیاییەوە توانای یانەی رکابەر دەزانین و کەمی ناکەینەوە، ژمارەکانی دەزانین، ئەوان یانەیەکی نموونەیین،ئەم یارییە یاری کۆنترۆڵکردنی تۆپ دەبێت، گرنگە تۆپت لابێت،ئەمەش رێگە دەدات هێڵی بەرگری کەمتر بەرگری بکات”.\nدواتر وتی:” توانای هێرشبردنی یانەی بایرن میونخ زۆر بەرزە، ئەگەر ئەوان تۆپیان دەستبکەوێت زۆر زیان بە ئێمە دەگەیەنن، ئێمە یارییەکی گرنگ ئەنجام دەدەین، بەرامبەر بە رکابەرێکی بەهێز، ئێمە خەمی زۆر شتمان خواردووە، ئەوان تیمێکی تەواون کە باش دەزانن چۆن فشار دەکەن، بە باشی هێرش دەکەن و بەرگری دەکەن، بەڵام توانای زاڵبوونمان بەسەر فشاردا هەیە”.\nلەسەر یاریزانەکانی وتی:” دیمبلی لە دۆخێکدایە دەتوانێت چەند خولەکێک یاری بکات،بیرۆکەی ئێمە وایە چەند خولەکێک یاری پێ بکەین، لەوانەیە ئاستێکی باش ئەنجام بدات، لیڤاندۆڤسکیش لە ئاستی میسی نیە،وابزانم ئەمە روونە، بە دڵنیاییەوە میسی دەتوانێت یاریەکە یەکلایی بکاتەوەو گۆڵ بکات،بەڵام ئەمە بە بێ تیمەکە ئەو ئاستی نزمتر دەبێت،دەبێت چێژ لە میسی و لیڤاندۆڤسکی وەربگرین”.


لە كرماشان زیاتر لە 150 راوچی نایاسایی گیراون – زاگرۆس پۆست\nماڵەوە / کوردستان / لە كرماشان زیاتر لە 150 راوچی نایاسایی گیراون\nلە كرماشان زیاتر لە 150 راوچی نایاسایی گیراون\nچوار شه‌ممه 15 تشرینی یه‌كه‌م 2014\tکوردستان, هەواڵ 151 جار خوێنراوه‌ته‌وه\nسەرەڕای رێنوینی و هوشدارییەكان سەبارەت بە قەدەغەبوونی راو، لەسەرەتای ئەمساڵەوە هەتا ئێستا مەئموورانی ژینگەپارێزیی پارێزگای كرماشان ١٥٣ راوچیی سەرپێچیكارییان دەستیگر كردووە ئەمەش تەنیا لە 6 مانگی یەكەمی ئەمساڵدا بووە.\nكاربەدەستێكی ئەو ناوەندە بە هەواڵنێریی حكومەتیی “ئیسنا”ی راگەیاندووە، لەو ماوە دیاری كراوەدا ٢٩ چەكی ڕاو و زیاتر لە ١٧٦ كەرەسە و كەلوپەلی راوكردنی وەكوو، تۆڕی ماسیگری، قەفەسی دار و ئاسن و ماتۆڕ بەرق زەوت كراوە.\nجۆری ئەو نێچیرانەی كە لە راوچیەكانی راودەكرێن بریتین لە: ورچ، بزنە كێوی، بەراز، كەو، ماسی و …\nلەلایەكی دیكەوە هەواڵەكان باس لەوە دەكەن كە دۆخی ژینگەی ئاژەڵان لە بەشی باشووری كوردستان بەتایبەت ئوستانەكانی كرماشان و ئیلام بە رادەیەك خراپ و قەیراناوییە كە بەرپرسانی ناوەندە ژینگەپارێزەكان سەبارەت بە لەناوچوونی چەندین جۆر لە زیندەوەر و ئاژەڵ هوشدارییان داوە.\nلەسەرجەم ئێراندا ١٢٠ هەزار زیندەوەر بە مەبەستی راو كردن هەیە و ئەمە لەحاڵێكدایە كە لەو نێوانەدا زیاتر لە یەك ملیۆن و ٥٠٠ هەزار چەكی راو لە دەستی راوچییەكان دایە.\nجێگای وەبیرهێنانەوەیە، ماوەیەكە شەپۆلێكی كردەوەی شارستانیانە و مەدەنی دەستی پێ كردووە كە لە درێژەی ئەو شەپۆلەدا بە دەیان راوچی لە كوردستان راوەكانی خۆیان بەردا و تفەنگەكانیان شكاند.


جیهان بەکورتی: لەیەکێک لەزیندانەکانی بڕازیل شەڕ ڕوویدا و 15 کەس گیانیان لەدەستدا\nهەواڵ / جیهان :: 27/05/2019 :: 2237 جار بینراوە\nسپوتنیک - ترامپ تیشک دەخاتە سەر سەردانەکەی سەرۆک وەزیرانی ژاپۆن بۆ ئێران\nدۆناڵد ترامپی سەرۆکی ئەمریکا کاردانەوەیەکی ئەرێنی هەبوو بۆ داواکارییەکەی شینزۆ ئابی، سەرۆک وەزیرانی ژاپۆن بۆ سەردانکردنی ئێران لە مانگی داهاتوودا.\nسپوتنیک- بەڕێوەبەری کۆمپانیای هواوی بەڵێندەدات خۆپیشاندان بکات ئەگەر چین تۆڵە لە کۆمپانیای ئەپڵ بکاتەوە\nلەچاوپێکەوتنێکدا لەگەڵ ماڵپەری بلومبێرگ، رن چانگ فای، بەڕێوەبەری کۆمپانیای هواوی وتی: "یەکەم کەس دەبم خۆپیشاندان بکەم ئەگەر پەکین بریاربدات تۆڵە لە کۆمپانیای ئەپڵ بکاتەوە".\nگاردیان- ئەڵمانیا هۆشداری دەداتە جولەکەکان لە شوێنی گشتیدا کڵاوەکانی کیبا لەسەرنەکەن\nلەبەر ئەوەی توندوتیژی بەرامبەر جولەکە لەمساڵدا بەڕێژەی 20% زیادیکردووە حکومەتی ئەڵمانیا داوا لە جولەکەکان دەکات لە شوێنی گشتیدا کڵاوی کیبا لەسەر نەکەن تاوەکو نەبنە قوربانی ئەم جۆرە هێرشانە.\nگاردیان- بڕی مادەی دژەهەوکردن لە ناو ڕووبارەکانی جیهاندا گەیشتووەتە ئاستێکی مەترسیدار\nپشکنین بۆ 711 شوێن لە 72 دەوڵەی جیاواز ئەنجامدرا و دژەهەوکردنیان لە 65%یاندا دۆزیەوە، لەوە ترسناکتر ئەوەیە لە 111 خاڵدا ئاستی ئەم مادەیە 300 هێندەی ڕێژەی ئاسایی بەرزتربووە، لە سەروو ئەم دەوڵەتانەش وڵاتی بەنگلادیشە، هەروەها مانگی پێشوو ڕێکخراوی نەتەوە یەکگرتووەکان ئاشکرایکرد کە رەنگە تاوەکو ساڵی 2050 نزیکەی 10 ملیۆن کەس بەهۆیەوە بمرن.\nواشنتۆن پۆست- سوپای ئەمریکا بەوە تاوانبارکراوە لە دوورگەی ئۆکیناوای ژاپۆنی ژینگەی بەمادەی کیمیایی پیس دەکات\nسوپای ئەمریکا بەوە تاوانبارکراوە لە دوورگەی ئۆکیناوا ژینگەی ناوچەکە پیس دەکات، ئەمەش پاش ئەوەی مادەی کیمیاییان لە چواردەوری بنکە فڕۆکەوانییەکەی ئەمریکا و خوێنی کەسە ناوخۆییەکان دۆزیەوە.\nسترەیت تایمز- لە رووداوی بەلەمەکەی کۆماری دیموکراتی کۆنگۆدا 30 کەس مردن و دەیان کەسیش بێسەروشوێنن\nشەوی شەممە کەشتیەک لە ڕووباری مای-ندۆمبی لە کۆماری دیموکراسی کۆنگۆ بە 350 کەسەوە نوقمبوو، لەئەنجامدا 30 کەس مردن کە لە 12 ژن و 11 منداڵ و 7 پیاو پێکهاتبوون و دەیان کەس تاوەکو ئێستا بێسەروشوێنن و تەنیا 183 کەس رزگاریان بووە.\nسترەیت تایمز- لە یەکێک لە زیندانەکانی بڕازیل شەڕ ڕوویدا و بەهۆیەوە 15 کەس گیانیان لەدەستدا\nڕۆژی یەکشەمە 26ی ئایاری 2019 لە زیندانێک لە ویلایەتی ئەمازوناس لە باکوری بڕازیل شەڕ کەوتە نێوان زیندانەکان و لەئەنجامدا 15 کەس گیانیان لەدەستدا.\nسترەیت تایمز-توێژینەوە: لە 40%ی ئەندامەکانی پەرلەمانی هیندستان بە چەندین تۆمەتی وەک دەستدرێژی و کوشتن تاوانبارکراون\nرۆژی شەممە کۆمەڵەی چاکسازی هەڵبژاردنەکان ئاشکرایانکرد: بەلایەنی کەمەوە لەکۆی ئەو 543 کەسەی لە هەڵبژاردنەکاندا بردوویانەتەوە 233 دانەیان بە چەندین تۆمەتی جیاوازی وەک کوشتن و دەستدرێژی تۆمەتبارکراون، یەکێک لە ئەندامەکانی پەرلەمان ڕووبەڕووی 204 تۆمەت بووەتەوە وەک پیاوکوشتن و دزی.\nگیزمۆدۆ- بڕێکی زۆر ئاو لە جەمسەری باکوری هەسارەی مەریخ دۆزرایەوە\nپاش بەکارهێنانی ئامێری تایبەت بۆ هەڵکەندنی ڕووی خاکی هەسارەی مەریخ دەرکەوت چینێکی گەورە ئاوی بەستوو لە نێوان دوو چین خۆڵدا هەیە و ئەگەر بتوێتەوە و بێتە سەر رووی خاکەکە ئەوا هەسارەکە نوقم دەکات.\nناشناڵ پۆست- چین ئەو کارگە کیمیاییانە دادەخات کە گازی ڕێگەپێنەدراو دەکەنە هەواوە و زیان بە چینی ئۆزۆن دەگەیەنن\nهەریەکە لە ژاپۆن و کۆریا پشکنینیان بۆ بەرگەهەوای ناوچەکە کرد تاوەکو سەرچاوەی زیادبوونی ئاستی CFC-11ی ناو هەوا بزانن، لەئەنجامدا دەرکەوت لە ناوچەیەکی رۆژهەڵاتی چینەوەیە، ئەمە جگە لەوەی 40-60%ی ئەم مادە کیمیاییە زیانبەخشە لە چینەوە بەرهەمدێت.\nڕۆیتەرز- کۆمەڵێک خۆپیشاندەر لە شاری هۆنگ کۆنگ داوا دەکەن چین بەپرسیاریەتی هێرشەکەی گۆڕەپانی تیانانمنی ساڵی 1989 بگرێتەئەستۆ\nلە یادی ساڵانەیدا ڕۆژی شەممە هەزاران کەس خۆپیشاندانیان لە ناوەندی هۆنگ کۆنگ کرد و داوایان کرد چین بەرپرسیاریەتی تەقەکردنەکەی گۆڕەپانی تیانانمن بگرێتە ئەستۆ کە پێش 30 ساڵ روویداوە.\nدۆچە ڤێلە- دەنگدانەکانی یەکێتی ئەوروپا زیادبوونی ژمارەی سەوزەکان و دابەزینی ژمارەی نێوەندگیرەکان\nبەپێی ئەنجامە سەرەتاییەکان کوتلەی پارێزگاران و چەپڕەوەکان و نێوەندگیرەکان شکستیان هێناوە و لەبەرامبەردا حیزبی سەوز و لیبرالییەکان و یۆرۆکبتیچ دەستکەوتێکی گەورەیان بەدەستهێناوە، گۆڕانێکی گەورەی دەسەڵات لە پەرلەمانی ئەوروپادا ڕوودەدات.\nئەلبەیان-ترامپ ئاشکرایکرد کە ژاپۆن 105 شەڕکەری ئێف-35 دەکڕێت\nپاش لوتکەکەی ڕۆژی دووشەممە لەگەڵ شینزۆ ئابی، سەرۆک وەزیرانی ژاپۆن، ترامپ ئاشکرایکرد: ژاپۆن 105 شەڕکەری جەنگیی جۆری ئێف-35 دەکڕێت.\nئەلبەیان- ترامپ دەربارەی مەلەفی ئێران وتی: ئەگەر ئارەزوو بە گفتوگۆ بکەن ئێمەش ئارەزووی پێدەکەین\nرۆژی دووشەممە دۆناڵد ترامپ، سەرۆکی ئەمریکا پاش چاوپێکەوتنی لەگەڵ شینزۆ ئابی باسی لە ئەگەری ئەنجامدانی گفتوگۆی لەگەڵ ئێران کرد و وتی: "من لەو باوەڕەدام ئێران ئارەزوو بەوەدەکات گفتوگۆ سازبکەین و ئەگەر ئەوانیش ئارەزوومەندبن ئێمەش ڕازین".\nرەئی ئەلیەوم- بە نێوەندگیری ئەوروپی و عەرەبی، واشنتۆن و تاران هەنگاوی سەرەتایی بەرەو گفتوگۆی مەرجدار دەنێن\nرۆژنامەى وۆڵ ستریت جۆرناڵ ئاشکرایکرد کە لێپرسراوە ئەوروپی و عەرەبییەکان هەوڵدەدەن نێوەندگیرى لەنێوان ویلایەتە یەکگرتووەکانى ئەمریکا و ئێران بکەن تاوەکو هیچ جۆرە رووبەڕووبوونەوەیەکى سەربازى لە ناوچەى کەنداوى عەرەبیدا روونەدات، ئەمەش لەکاتێکدایە ئیدارەى ترامپ هێزە سەربازییەکانى لە ناوچەى رۆژهەڵاتى ناوەڕاست خستۆتە ئامادەباشییەوە.\nئەسرار میدیا-میری قەتەر نامەیەکی لە شای سعودیەوە بۆ هات...ناوەڕۆکەکەی چی بوو؟\nئێوارەی رۆژی یەکشەممە وەزارەتی دەرەوەی قەتەری ئاشکرایکرد: شێخ تەمیم ئال سانی میری قەتەر نامەیەکی دەستنووسی لە شا سەلمان بن عەبدولعەزیز شای سعودیە بۆ هاتووە و بریتیبووە لە بانگهێشتنامەیەک بۆ لوتکەیەکی لەناکاوی ئەنجومەنى هاریکارى وڵاتانى کەنداوى عەرەبى کە وابڕیارە رۆژی 30ی ئایار بەڕێوەبچێت.\nئەسرار میدیا- محەمەد عەلی حوسی: دەستمانکردووەتەوە بە هێرشەکانمان بۆ سەر سعودیە\nمحەمەد عەلى حوسى، سەرۆکى لیژنەى شۆڕشى باڵاى حوسییەکان وتى: "سەنعا بەردەوامدەبێت لەو هێرشە ئاسمانییانەى کە بەفڕۆکەى بێفڕۆکەوان دەیکاتە ناو قوڵایی خاکى سعودییە، ناوبراو ئەوەى خستەڕوو کە ئەم بڕیارە وەڵامێکە بۆ ئەو سووکایەتییەى هاوپەیمانان کردویانە بە دەستپێشخەرى ئاشتى کە حکومەتى سەنعا پێشکەشى کردبوو.\nرادیۆى فره‌نسا- كۆریاى باكور داواده‌كات راوێژكارى ئاسایشى نه‌ته‌وه‌یى ئه‌مریكا له‌سه‌ركار لاببرێت\nئه‌مه كاردانه‌وه‌ى پیۆنگ یانگ-ه به‌رامبه‌ر ره‌خنه‌كانى جۆن بۆڵتن سه‌باره‌ت به تاقیكردنه‌وه ئه‌تۆمیه‌كانى ئه‌مدواییه‌ى كۆریاى باكور.\nئه‌مه له‌كاتێكدایه كه ترامپ له‌میانه‌ى گه‌شته‌كه‌یدا بۆ ژاپۆن حه‌ختیكرده‌وه له‌سه‌ر رێزى گه‌وره له‌نێوان ویلایه‌ته یه‌كگرتووه‌كان و كۆریاى باكور.\nوەرگێران: هیڤی فەرهاد


تا ئێستاش واباوە کە تاکە مەبەستی پشتی پرۆسەی ئەنفال پاکتاوی ڕەگەزی و بە عەرەب کردنی ناوچە کوردستانییەکان بوو، بەڵام لە ڕاستییا شتێکی زۆر لەوە گەورەتر و نهێنی لەپشتەوە بوو، ئەویش "هەرەس پێهێنانی ئابوری نیشتمانی ناوچە کوردستانییەکان" بوو کە ڕژێمی بەعس ساڵی ١٩٨٨ دوا قۆناغی ئەو پرۆسەیەی لەڕیی ڕاگوازتن و کاولکردنی ئەو ناوچانەوە جێبەجێکرد بەجۆرێک کە "تاکی کوردی لە وەبەرهێنەوە گۆڕی بۆ بەرخۆر" بیرمەندی کورد نەوشیروان مستەفا وائەڵێ.\nدەسەڵاتی کوردی لەماوەی ٣٠ ساڵی تەمەنیا کارێکی وای نەکردووە بۆ ئاوەدانکردنەوەی ئەو ناوچانە کە لادێکان ئاوەیان بکرێنەوە، یان لە هەوڵێکا تاکی کوردی گوندنشین دووبارە لە بەرخۆرەوە بکاتەوە بە بەرهەمهێن و لەو ڕێگەیەوە "ئابوری نیشتمانی" بپوژێنێتەوانێ و پەیکەری کۆمەڵایەتی کۆمەڵگەی کوردی سەرلەنوێ بخاتەوە سەر ڕێچکەی باوی خۆی.\nبەداخەوە ئەو ململانێیەی کە لە ئێراقا بوونی هەبووە و تا ئێستاش بەردەوامە لە هەرە جۆرە خراپ و نەگونجاوەکەیەتی ،کە خۆی لە "ئاین، مەزهەب، نەتەوە، خاک، خاوەندارێتی، مێژوو، جوگرافیا، ئتنیک و دیمۆگرافیا" ئەبینێتەوانێ.\nئەگەر پشکی هەرێم لە بەشە بودجەی ئەمساڵیشا جێی بکرێتەوە ئەوا لەبەر ڕۆشنای ئەو ململانێ سیاسیەی لە نێوان "کورد-عەرەب، سونە-شیعە، سونە-کورد، سوننە-سوننە، شیعە-شیعە و کورد-کورد" بەردەوام بەشە بودجەی هەرێم لەژێر نەشتەر و چەقۆیا ئەبێت، بۆیە تاکە چارەی کورد وازهێنانە لە گەندەڵی و هەڵوەشانەوەی ئەو کۆمپانیا حیزبیانەیە کە کە بوونەتە مخۆرکەی نێو باخەڵی هەر تاکێکی دانیشتووی هەرێمی کوردستان و خێروبەرەکەت بۆ چەند کەسێک کە لە پەنجەکانی جەستەی تاکە مرۆڤێک تێپەڕناکەن.\nکاتێک پرسێکی یاسای و مافی سەرەتای مرۆڤ "ئەرک بەرامبەر ماف" کارکردن بەرامبەر مووچە لە وڵاتیكا ئەبێت بە سیاسی، ئیتر ئەبێ لەوە تێبگەین کە چیتر مرۆڤ بوون سەنتەر نیە بەڵکو بەرژەوەندی سیاسی جێگەی پڕکردۆتەوە.


لە عێراق چوار رۆژی رابردوودا ١١ خۆپیشاندەر كوژراون و ٢٨٩ی دیكەش برینداربوون\nكۆمیسیۆنی باڵای مافەكانی مرۆڤ لە عێراق رایگەیاند کە لە میانی چوار رۆژی رابردوودا بەهۆی پێكدادانی نێوان هێزە ئەمنییەكان و خۆپیشاندەرانەوە لە شاری بەغدا، ناسرییە و بەسرە ١١ خۆپیشاندەر كوژراون و ٢٨٩ی دیكەش برینداربوون.\nكۆمیسیۆنی باڵای مافەكانی مرۆڤ لە عێراق لە راگەیەنراوێكدا، ئاماژەی بەوەكردووە كە لە میانی خۆپیشاندانەكاندا لە ماوەی نێوان ٢١ تا ٢٤ی ئەم مانگە بەهۆی پێكدادانەکانی هێزە ئەمنییەكان و خۆپیشاندەرانەوە، یەك خۆپیشاندەر لە بەغدا كوژراوە و ٦٨ی دیكەش برینداربوون، هەروەها حەوت خۆپیشاندەر لە ناسرییە كوژراون و ١٣١ی دیكەش برینداربوون و لە بەسرە-ش سێ خۆپیشاندەر كوژراون و ٩٠ی دیكەش برینداربوون.\nبەپێی راگەیەندراوەكە هەر لەو ماوەیەدا، ٩٣ خۆپیشاندەر لە بەغدا دەستگیركراون كە ١٤یان ئازادكراون، ٣٨ خۆپیشاندەری دیكە لە بەسرە و ٢٢ی دیكەش لە ناسرییە و ٣٤ی دیكە لە كەربەلا دەستگیركراون و لەوبارەوە داوا لە هێزە ئەمنییەكان كراوە كە بەهیچ شێوەیەك بەبێ یاسا خۆپیشاندەران دەستگیر نەكەن و هەروەها داواش لە ئەنجوومەنی باڵای دادوەریی كراوە سەرجەم خۆپیشاندەرە دەستگیركراوەكان ئازاد بكات.\nلە راگەیەندراوەكەدا هاتووە "كۆمیسیۆنی باڵای مافەكانی مرۆڤ دووبارە داوا لە حكوومەت دەكات لەوەی رێگە نەدات هێزە ئەمنییەكان توندوتیژی بەرامبەر بە خۆپیشاندەران بەكاربهێنن".\nكۆمیسیۆنی باڵای مافەكانی مرۆڤ لە راگەیەندراوەكەدا جەختیكردووەتەوە لەسەر ئەوەی کە گرنگە هێزە ئەمنییەکان گیانی خۆپیشاندەران، هەروەها سامانی گشتی و تایبەت بپارێزرێن و ئاسانكاریش بكرێت بۆ دووبارە ئاساییكردنەوەی رەوشەكە و كردنەوەی دەرگای قوتابخانە و زانكۆكان و ئاشكرایشیكردووە، ژمارەیەک سكاڵای بەدەست گەیشتووە كە باس لە رفاندنی ژمارەیەك چالاكوان دەكەن، بۆیە داوای لە حكوومەت و هێزە ئەمنییەكان كردووە هەوڵەكانیان بە ئامانجی رزگاركردنی چالاكوانە رفێندراوەكان بخەنەگەڕ و تاوانبارانیش دەستگیر بكەن.\nلە راگەیەندراوەكەدا تیشك خراوەتە سەر ئەوەی كە كۆمیسیۆنی باڵای مافەكانی مرۆڤ ئەوەشی بە بەڵگە كردووە كە لە ٢٢ی ئەم مانگەدا، ژمارەیەك كارمەندی فریاكەوتن لە نزیك باڵەخانەی بانكی ناوەندی لە شەقامی رەشید ناوەڕاستی بەغدا لە لایەن هێزە ئەمنییەكانەوە دوای هێرشكردنە سەریان دەستگیركراون و لەوبارەوە كۆمیسیۆنی ناوبراو داوای لە هێزە ئەمنییەكان كردووە كە گیانی تیمە خۆبەخشەكانی فریاكەوتن بپارێزن و رێگە نەدەن هێرشیان بكرێتە سەر.


كۆبوونەوەی ناڕەزایی شۆفیری تاكسییەكان لە سنە – زاگرۆس پۆست\nماڵەوە / کوردستان / كۆبوونەوەی ناڕەزایی شۆفیری تاكسییەكان لە سنە\nكۆبوونەوەی ناڕەزایی شۆفیری تاكسییەكان لە سنە\nهه‌ینی 5 شوبات 2016\tکوردستان, هەواڵ 120 جار خوێنراوه‌ته‌وه\nژمارەیەك لە شۆفێرانی ئۆتۆمبیلی مسافركەشی لەشاری سنە بۆ دەربڕینی ناڕەزایی بە بڕیارێكی رێكخراوی تاكسیڕانی لەبەردەم پارێزگای ئەو شارەدا كۆبوونەوە.\nكۆبوونەوەكە رۆژی پێنجشەممە 15ی رێبەندان روویدا‌و شۆفێرانی ناڕازی خوازیاری هەڵوەشاندنەوەی بڕیارێكی هاتوچو‌و رێكخراوی تاكسیڕانی شاری سنە بوون.\nبەپێی بڕیارەكە هەر شۆفێرێك مسافركەشی بكات، جریمەی نەقدی دەكرێن. شۆفێرانی ناڕازی لەو كۆبوونەوەیەدا رایانگەیاند كە بە لەبەرچاوگرتنی بێكاری‌و نەبوونی هیچ دەرفەتی كاركردن كە بتوانن پێداویستییە سەرەكییەكانی ژیانی خۆیان‌و خێزانەكانیان دابین بكەن، ناچارن موسافركەشی بكەن، چونكە ئەوە تاكە سەرچاوەی داهاتیانە.


«سیاسەتێک کە بە سانایی ڕێگە دەدات خەڵک بمرن»\n11:18 - 18/11/2021 99 جار خوێندراوەتەوە\nچاوپێکەوتن لەگەڵ مارتا گۆرچینسکا\nو. لەئەڵمانییەوە: پێشڕەو محەمەد\nلەسەر سنووری بێلاڕووس و پۆڵەندا، کۆمەڵە دیمەنێک دەردەکەون کە شایانی بیرلێکردنەوە نین بۆ ئەوروپای سەدەی بیست و یەک. ئەو پەنابەرانەی خراونەتە ئێرەوە، کە جەنگی مانەوە لەژێر سفری پلەی گەرمیدا دەکەن، نائومێد، تراوماگرتوو، دوا وزەی خۆیان بەخەرج دەدەن – ڕێک وەک یارمەتیدەرەکان.\nچاوپێکەوتنی پرۆ-ئازول (پڕۆ-پەنابەر) لەگەڵ پارێزەری پۆڵەندیی، مارتا گۆرچینسکا\nبارودۆخی سەر سنووری پۆڵەندا-بێلاڕووس ڕۆژ بەڕۆژ خراپتر دەبێت. هیچ نیشانەیەک هەیە بۆ کەمکردنەوەی گرژییەکان، ئایا سیاسەتمەدارانێک هەن لە پۆڵەندا بانگەوازی میانەڕەویی و مرۆڤایەتیی بکەن؟\nگۆرچینسکا: بەداخەوە نەخێر. ئەمە کارەساتێکی مرۆییە لە هەموو ئاستەکانییەوە لێرە لە ناوەڕاستی ئەوروپادا ڕوودەدات. سیاسەتمەداران تەنها سەرقاڵن بە پارێزگاریکردن لە سنوورەکانەوە؛ تەنانەت کەس باس لە کۆمەک و بەهاناوەچوونی مرۆییش ناکات، کە بەشێوەیەکی خێرا و زەرووریی پێویستیانە. ڕۆژ بە ڕۆژ کەش و هەوا ساردتر دەبێت، پلەکانی گەرما بۆ ژێر سفری سەدی دادەبەزن تا ئاستی بەستن. خەڵک هیچ سەرپەنایەکیان نییە تێیدا بمێننەوە، هیچیان نییە بیخۆن، جلوبەرگی گەرمیان پێ نییە. ژنانی دووگیان منداڵیان لەباردەچێت. سەرەڕای داواکارییەکانی دادگای مافەکانی مرۆڤی ئەوروپا، کەچی پۆڵەندا هەر نایەوێت هیچ فریاگوزارییەکی پزیشکیی یان مرۆیی بۆ ئەو کەسانە بنێرێت کە بەدووی پارێزبەندییدا دەگەڕێن. خەڵک وا دەمرن. نەک لەبەرئەوەی هیچ پێداویستییەکمان نەبێت ڕزگاریان بکەین بەڵکو لەبەرئەوەی، ئێمە، ئەوروپا، لێدەگەڕێین ئەوان بمرن. ئەمە مۆتەکەیە.\nپۆڵەندا بەتازەیی دۆخی نائاسایی بۆ ٦٠ ڕۆژ درێژکردۆتەوە. ئەمە واتا چی؟\nگۆرچینسکا: سوپا ڕێگەی پێدراوە بچێتە نێو “ناوچەی سوور”ەوە، واتا سێ کیلۆمەتری ناوچەی سنووردارکراو و تەلبەندکراو بەدرێژایی سەرسنوور. هیچ کەسی دیکە بۆی نییە، نە پزیشکان، نە ڕۆژنامەنووسان و نە کرێکارانی فریاگوزاریی و نە ڕێکخراوە فریاگوزارییەکان. لە زۆر ڕووەوە ئەمە کارەساتە. یەکەم، ئێمە هیچ زانیاریی و وێنەیەکی ڕۆژنامەنووسییمان نییە دەربارەی ئەوەی لەو دارستانەدا ڕوودەدات. ئەمە تەنها دارستانێک نییە تێیدا پەنابەران دەمێننەوە، بەڵکو لە ڕاستیدا جەنگەڵە: کۆنترین دارستانی ئەوروپا، ناوچەیەکی ناوچەیەکی پێچاوپێچ و سەخت و دەورەدراو بە زەلکاو و گۆماو و ڕووبارەکان. گای کێویی و دڕندەی بیسۆن و گورگی لێدەژین. بەڵام بەتایبەت بۆیە کارەساتە، چونکە هیچ خەمێک لە پەنابەران ناخورێت. تەنها کەسانێک بتوانن دەستیان پێیان بگات، جگە لە هێزە ئەمنییەکان، دانیشتوانە ناوچەییەکانن. ئەوان ئەوە دەکەن کە پێیان دەکرێت، بەڵکو ئەو خەڵکانەی لەوێ دەژین، بەتەواویی لەدەرەوەی توانای ئەم بەرپرسیارێتییەوە.\nباسی ئەوەمان بۆ بکەن.\nگۆرچینسکا: خەڵکانی ئاسایی دەبنە ڕزگاریبەخشانی ژیان، بەڵام نە ئەزموونیان لەگەڵ ئەمجۆرە بارودۆخانەدا هەیە، نە کەرەستە و پێداویستیی تایبەت و ڕاستەقینەش. ئەوان کیسەخەو، چا لە ترمۆزدا، و سوپی گەرم بۆ پەنابەرانی ناو دارستانەکان دەبەن. بەڵام ئاسان نییە بگەن بە پەنابەران – چونکە هەم ناوچەکە زەلکاوە و هەمیش لە ترسی هێزە ئەمنییەکانی پۆڵەندا. بەگشتیی، تەنانەت کاتێک پێویست بە ئەمبوڵانسیش بێت، نایەن و وەڵامت دەستناکەوێت. و کێ لە ماڵەوە تابووتی هەیە؟ بەم دواییانە دانیشتوانی ناوچەیی کەسێکیان بە جۆلانەی کۆنی نووستن، گواستووەتەوە. ئەوان منداڵێکی دوو ساڵەی نقومبووی نێو زەلکاوەکەیان هەڵکێشاوەتە دەرەوە. ئەوان باس لە کوڕێکی ١٤ ساڵان دەکەن کە بەتەنها لەو ناوە دەهات و دەچوو، هێزە ئەمنییەکانی پۆڵەندا باوکیان بۆ بێلاڕوس دیپۆرت کردبووەوە و ئەویان لەبیرکردبوو. لە سەرەتادا، دانیشتوانی ناوچەیی بە دەسەڵاتدارانی پۆڵەندییان ڕاگەیاندبوو کاتێک بۆ یەکەمجار پەنابەرانیان بینیبوو، چونکە پێیانوابوو دەسەڵاتدارن پەنابەران دەبەنە نێو کەمپەکان و ئاگایان لێیان دەبێت. بەڵام کاتێک بۆیان دەرکەوت هێزە ئەمنییەکانی پۆڵەندا پەنابەران دەخاتە ناو ترۆمبێلی میلیتارییەوە و ڕەوانەی بێلاڕووسیان دەکاتەوە.\nبەگوێرەی یاسای ئەوروپیی و نێونەتەوەیی، ئەمجۆرە پاڵنان و دەرکردنانە نایاسایین. بەڵام حکومەتی پۆڵەندیی بە یاسا بەشێوەیەکی دیفاکتۆ ڕەوایەتیی بەم پاڵنان و دەرکردنە داوە.\nگۆرچینسکا: بەڵێ، لەناوەڕاستی مانگی ئۆکتۆبەردا، پەرلەمانی پۆڵەندا هەموارکردنەوەیەکی یاسای پەسەندکرد کە ڕێگا بە پاسەوانانی سنوور دەدات ڕاستەوخۆ کۆچبەران دەربکەن. هەروەها دەکرێت لە کۆچبەران قەدەغە بکرێت دووبارە بێنەوە ناو پۆڵەندا و ناوچەی شینگن بۆ ماوەیەکی زەمەنیی شەش مانگ بۆ سێ ساڵ. ئەگەر کەسێک داوای مافی پەنابەریی بکات، هێشتا بە فەرمیی دەتوانن ئەم کارە بکەن. بەڵام کێشەکە ئەوەیە، کە لە واقیعدا، داوای مافی پەنابەریی لەلایەن پاسەوانانی سنوورەوە “فەرامۆش دەکرێت” و خەڵکیش پشت لەم شتانە دەکەن. دەزانین کەسێک لەبەردەم ئامادەیی پارێزەرێک، ڕۆژنامەنووسێک و پاسەوانێکی سنوور داوای مافی پەنابەریی کردبووە – بەڵام هەر بەسانایی فەرامۆشکرا و پیاوەکە بەزۆر ڕەوانەی بێلاڕووس کرایەوە. تەنانەت لە نەخۆشخانەکانی پۆڵەنداشەوە، کە تەنها چەند کەسێک شوێنیان بۆ کراوەتەوە و ڕاگیراون، بۆ بێلاڕووس دیپۆرتکراونەتەوە.\nئایا هەرگیز پەنابەران لە پۆڵەندا تۆمار دەکرێن؟\nگۆرچینسکا: چەند کەسێک بەڵێ، بەڵام بە موتڵەقیی نازانرێت چ پێوەرێک بۆ ئەم پرۆسەیە بەکاردەهێنرێت. لە سەرەتادا، پێمانوابوو لەوانەیە پۆڵەندا هەندێک خێزان یان خەڵکی خاوەن پێداویستیی وەربگرێت کە پێویستیان بە پارێزبەندیی هەیە. بەڵام ئەم بۆچوونەشمان هەڵەبوو. لێرە زۆردارییەکی ڕووت حوکم دەکات. چیتر یاسا ڕۆڵی نییە. کەمێک لە یاری قوماری ڕۆڵێتی ڕووسیی دەچێت: هەندێکجار دەسەڵاتدارانی پۆڵەندیی ڕێگا بە خەڵک دەدەن داوای مافی پەنابەریی بکەن، و هەندێکجاری دیکەش نا.\nبارودۆخی کەمپی پەنابەران لە پۆڵەندا چۆنە؟\nگۆرچینسکا: بەتەواویی پڕ پڕن لە خەڵک، چونکە حکومەت نە کارمەندی پێویست و نە شوێنی پێویستی دابینکردووە. ئەوانەی دەگەنە ئێرە بۆ ماوەیەک پارێزراون، بەڵام کەمترین خواردن دابین دەکرێت و خەڵک شوێنی مانەوەیان زۆر کەمترە لە خانەکانی زیندان. و زۆربەی ئەوانەی بەدووی پارێزبەندییدا دەگەڕێن، زۆر ناهێڵرێنەوە و بەخێرایی دیپۆرت دەکرێنەوە. ئەوان لەلایەن هێزەکانی بێلاڕووسەوە لێیان دراوە، بریندارکراون، شوێنی شکاویان لە جەستەیاندا هەیە و کەچی لەلایەن پۆڵەندییەکانیشەوە دووبارە ڕەوانەی بێلاڕووس دەکرێنەوە. سەربازانی بێلاڕووس پەنابەران ناچار دەکەن لەسەر سنوور تەلبەندەکان ببڕن و بچنە پۆڵەنداوە یان بەنێو درزی کراوەی شوورەکانەوە ڕەت ببن و سەربازانی پۆڵەندیش دووبارە بەهەمان ڕێگادا ڕەوانەی بێلاڕووسیان دەکەنەوە.\nو یەکێتیی ئەوروپا دەڵێت…\nگۆرچینسکا: هەر هیچ ناڵێت! شایانی باوەڕ نییە. لە برۆکسلەوە تۆنێکی توند دژی لۆکاشینک دەبیستین، بەڵام هیچ کەس بەرانبەر بە حکومەتی پۆڵەندیی هیچ ناڵێت، سەرەڕای ئەوەی بە تەواویی یاسای قبوڵکراو پێشێل دەکات. ناکرێت چیتر شتەکان بەمجۆرە بەردەوام بن! دەبێت یەکێتیی ئەوروپا دواجار دڵنیایی ببەخشێت لەوەی ڕۆژنامەنووسان، کارمەندانی تەندروستیی و ڕێکخراوە ناحکومییەکان دەستیان بگات بە ناوچە سنووردارکراوەکانەوە. خاچی سوور و ڕێکخراوە هاوشێوەکان خەڵکانێکی زۆریان ڕاهێناوە و دەزانن چۆن مامەڵە لەگەڵ ئەمجۆرە بارودۆخانەدا دەکەن. پۆڵەندییەکانی سەر سنوور چیتر ناتوانن ئەم کارە ئەنجام بدەن. ئەوان وەک چالاکوانانی ڕێکخراوەکەی ئێمەوە تووشی تراوما هاتوون. خۆم تەواو لەپەلوپۆ کەوتووم و هیوابڕاوم، لە هەموو ژیانمدا شتێکی لەم چەشنەم ئەزموون نەکردووە. تەنانەت هەندێک پاسەوانی سنوور دەگرین و مەست دەبن بەوەی چیتر ناتوانن بەرگەی ئەو فشارە سایکۆلۆژییە بگرن. یەکێک لەو پاسەوانانە پێیگوتم کە پاڵی بە منداڵێکەوە ناوە بۆ بەرەکەی دیکەی سنوور – ئەمە فەرمان بوو – و ئێستا دووچاری مۆتەکە و خەوی ناخۆش دەبینێت.\nسەرۆکی هەرێمی سەکسۆنیای ئەڵمانیا، میشایل کرێچمە گوتوویەتی: “ئێمە پێویستمان پەرژینەکان و هەروەها بە دیوارەکانیش هەیە… کەس گرنگیی بە دیوار نادات، بەڵام ئێستا ئەو کاتەیە دەبێت یەکێتیی ئەوروپا حەقیقەتی خۆی بسەلمێنێت”. چ چاوەڕوانییەکتان لە ئەڵمانیا هەیە؟\nگۆرچینسکا: چاوەڕوانی ئەوەم ئەڵمانیا پشتی حکومەتی پۆڵەندا نەگرێت، کە یاسا دەشکێنێت، بەڵکو لەپاڵ کۆچبەرانەوە بووەستێت. بەڵام هەر کاتێک گوێبیستی سیاسەتمەدارانی ئەڵمانیی دەبم هەر دەبینم ستایش و پشتیوانیی هێزە ئەمنییە پۆڵەندییەکان دەکەن و سەرزەنشتی لۆکاشینکۆ دەکەن. بێگومان دەبێت توند سەرزەنشتی لۆکاشینکۆ بکرێت، بەڵام ئێمە قسە لەبارەی چەند هەزار پەنابەرێکەوە دەکەین! هەندێکیان خزم و کەسوکاریان لە ئەڵمانیا هەیە.\nدەتوانیت نموونەیەکی بەرجەستەمان بۆ بهێنیتەوە؟\nگۆرچینسکا: لەنێو پەنابەرانی سەرسنوور، بۆ نموونە، ژنێکی سووریی هەیە خێزانەکەی مافی پەنابەرێتییان لە ئەڵمانیا پێدراوە. ئەو ئێستا نەخۆشە و ڕێگای خۆی بەرەو بێلاڕووس گرتووەتە بەر بەبێ ئەوەی خێزانەکەی بزانن تا لەوێوە بگاتە ئەڵمانیا. ئەو پێڵاوەکانی لەناو جەنگەڵەکەدا بزرکردوون و چەندین ڕۆژە لەژێر پلەی سفری سەدیدا لەو دارستانە بەپیی پەتیی دەسووڕێتەوە. پاشان سەرئێشەیەکی توند دەگرێت. ئەو یەکێکە لەو دەگمەن کەسانەی توانیویانە بگوێزرێنەوە بۆ نەخۆشخانەیەکی پۆڵەندیی. لەوێ سەلمێنرا کە بارودۆخی تەندروستیی ترسناکە. خێزانەکەی لە ئەڵمانیاوە هاتن بۆ پۆڵەندا، بەڵام تەنانەت سەرەتا ڕێگەیان پێنەدرا کچەکەیان ببینن، چونکە بەهۆی ڕێساکانی کۆرۆناوە، و پاشان تەنها بۆ پانزە خولەک ڕێگەیان پێدرا. بۆ یەکەمجار دوای ساڵانێکی زۆر دووبارە کچەکەیان بینییەوە – ئەویش بەجۆرێک کە لەسەر قەرەوێڵەیەکی نەخۆشخانە پاڵکەوتووە. و هێشتا مەترسیی ئەوەش هەیە کە دیپۆرتی بێلاڕووس بکرێتەوە. تکایە، ئەڵمانیا کۆسپە بیرۆکراتییەکانت نەرم بکەرەوە و ئەم خەڵکانە وەرگرە!\nچ دەرفەتێکتان لە ڕێکخراوی هێلسنکی بۆ مافەکانی مرۆڤ هەیە زیاتر چالاک ببێت، ئێوە دەتوانن ئێستا چی بکەن؟\nگۆرچینسکا: ئێمە، تیمێکی پارێزەران، پەنابەران، کرێکارانی فریاگوزاریی و چالاکوانانی مافەکانی مرۆڤ، لەو شوێنە پشتیوان دەبین کە بتوانین. ئێمە پرۆسەی یاسایی بۆ پەناخوازان دابین دەکەین، و لە ئێستاشدا هەروەها پەیوەندیی بە هاووڵاتیانی پۆڵەندییەوە دەکەین کە لە سنوورەکان دەژین و یارمەتیدەرن. ئێمە و ڕێکخراوە فریاگوزارییەکای دیکە پاداشت و پارەی بەخشش و پێداویستیی کۆدەکەینەوە و پاشان هێندەی ڕێگەمان هەبێت تا سنوورەکان بە کیسە خەو، چاکەتی گەرم، پێڵاو و شتی دیکەوە دەڕۆین. لەوێ ڕادەستی دانیشتوانە لۆکاڵییەکانیان دەکەین کە دەتوانن بەسەر پەنابەراندا دابەشیان بکەن. لەڕاستیدا کەموکورتیی لە کەرەستەی فریاگوزاریی نییە – کێشەکە ئەوەیە چۆن بگەینە کۆچبەران. چونکە دەبێت هەموو ڕێکارێکی یاسایی ئەنجام بدرێت تا پێیان بگەین و وەک گوتیشم، هیچ پشتیوانییەکی فەرمیی لە دەوڵەت، یەکیتیی ئەوروپا یان ڕێکخراوە فریاگوزارییە خاوەن ئەزموونەکان بوونی نییە، ئەمەش کارەکە سەخت دەکات. چۆن دەکرێت حکومەت ئێمە بەتەنها بەمجۆرە بەجێبێڵێت؟\nتۆ هەست بە بێهوایی و شەکەتبوون، لەپەلوپۆکەوتن دەکەیت…\nگۆرچینسکا: من تەنها کەس نیم ئەم هەستەی هەبێت. جەنگەڵی سەر سنوور بەهەشتێک بوو، زۆر دانیشوانی شاریی دەهاتن بۆ ئێرە چونکە زۆر جوان و سەرنجڕاکێش بوو. ئێستا، بووەتە دۆزەخ. بەڵام لەناوەڕاستی ئەم دۆزەخەشدا، هێشتا مرۆڤایەتیی و یارمەتیی هەیە. ئێستا دۆخەکە تەنها لەڕووی سیاسییەوە وەک تاوان دەبینرێت. زۆر خەڵک کە لێرە بۆ ماوەیەکی زۆر ژیاون، بیر لە ساتە تاریکەکان دەکەنەوە. ئەوان [لەسەردەمی جەنگی جیهانی دووەمدا] فێرببوون جولەکەکان لە ماڵەکانیان لەو ناوچەیە بشارنەوە. ئێستا پەنابەران لە ماڵەکانیان دەشارنەوە، بەڵام جورئەت ناکەن ئەمە بە دراوسێکانیان بڵێن، چونکە بارودۆخی یاسایی بەجۆرێکە ئەگەر ئاشکرا ببن ڕاپێچی زیندان دەکرێن. چونکە ئەوانە تەنها کەس نین یارمەتیدەر بن، بەڵام هەروەها ناسیۆنالیستە ڕاستڕەوەکانیش هەن بە یارمەتیدەران دەڵێن خائین و خەبەریان لای دەسەڵاتداران لێدەدەن. بەم دواییانە چالاکوانانی مافەکانی مرۆڤ لە پۆڵەندا پەنابەرێکی عێڕاقییان لە ئۆتۆمبێلێکیان جێکردۆتەوە، ئێستا یەکێک لەو چالاکوانانە سزای هەشت ساڵ زیندانیی بەسەردا سەپێنراوە بەتۆمەتی قاچاغچێتیی. لە پۆڵەندا! لە ناوەڕاستی ئەوروپا! لە سەدەی بیست و یەکدا! ئەمانە ئەو بارودۆخانەن پێموانەبوو مومکین بن. ئێمە لە جەنگ داین. لە جەنگێکی کارەساتبار دەچێت.\nمارتا گۆرچینسکا، خەڵکی پۆڵەندا و دانیشتووی وارشۆی پایتەختە، پارێزەر و چالاکوانی مافەکانی پەنابەران و کۆچبەرانە و هەڵسوڕاوی ڕێکخراوی هێلسنکییە بۆ مافەکانی مرۆڤ\nشۆخان حەمەڕەشید: لەم 16 رۆژەدا حكومەت مەجبورن گوێمان لێبگرن\nمەحمود عوسمان: ڕەنگە کێشەکان لەسەر ئەنجامی هەڵبژاردن تا سەری ساڵ درێژەبكێشن\nسەرۆکی کاروباری پەنابەران: هێڵەئاسمانیەکان هاوكاری گه‌ڕاندنه‌وه‌ی كۆچبه‌رانیان كردووه نه‌ك حکومەتی هەرێم\nسەرۆكی لیژنەی شارەوانی: هاوڵاتیان له‌به‌ر غه‌رامه 80 هه‌زارییه‌كه پێوه‌ری ئاو نابه‌ستن\nفەرید ئەسەسەرد: کۆبونەوەی سەرکردایەتی بۆ دوو مەبەست دەکرێت\n"ئەگەر بەمشێوەیەی ئێستا ڤاکسین دابین بکرێت تا سەری ساڵ ناتوانرێت هەموو فەرمانبەران بکوترێن ڕەنگە قەیرانی ڤاکسین دروست ببێتەوە"\nبەرزان شێخ محەمەد: حکومەت کەمتەرخەمە و پلانی نیە\nگوڵیزار عەلی: نه‌وت به‌سه‌ر هەموو ماڵێکدا دابەشدەکرێت


چما ناڤەرۆكا پەیاما ئوجەلان نەھات ئاشكرا كرن – Sibehî سبەھی\nچما ناڤەرۆكا پەیاما ئوجەلان نەھات ئاشكرا كرن\nBergeh Kurdistan On 13/03/2019 / سیاسی\nسلاحەدین ده‌مرتاش هه‌ڤسه‌رۆکێ بەرێ یێ ھەدەپێ، نها د گرتیگه‌هێ دا ڕۆژانه هه‌ڤپه‌یڤینا د گه‌ل مه‌دیایێ چێدکه و په‌یاما ژ بۆ هلبژارتنێن هه‌رێمی دده. ئه‌ڤ هه‌لوه‌ستا ده‌مرتاش گه‌له‌کی بالکێشه. نه هه‌لوه‌سته‌ک ب سه‌رێ خوه‌یه و مرۆڤ دکاره ڤێ یه‌کێ د چه‌رچۆڤه‌یا ناکۆکیا د ناڤا پەکەکێ ده بنرخینه.\nهه‌روه‌ها هنده‌ک ئالیێن د ناڤا پەکەکێ دا کو ژ دل ئۆجەلان دحه‌بینن، ژ ڤێ هه‌لوه‌ستا ده‌مرتاش گه‌له‌ک عاجزن و ئه‌و دبێژن کو ده‌مرتاش هه‌ول دده ڕۆله ئاپۆ دئ ھلبژارتنێن سالا 2013ێ لەیزتی، نها ده‌مرتاش دخوازه وێ رۆلێ بله‌یزه .\nتێ زانین کو، ده‌ما ده‌ستپێکا “پێڤاژۆیا چاره‌سه‌ریێ“ ئۆجەلان ژ ئیمرالی په‌یام ددان و په‌یامێن ئۆجەلان د قادا سیاسه‌تێ دا و ل قەندیل دهاتن نرخاندن. ھەر كەس ڤێ یەكێ دزانە کو په‌یام و داخوویانی و نامه‌یێن ئۆجەلان هه‌موو د کۆنترۆلا ئیستیخباراتا تركیێ (میتێ) دا دهاتن نرخاندن و پاشی ده‌رتێخستن ده‌رڤه. گه‌لۆ هه‌مان تشت ژ بۆ ده‌مرتاش ژی دبه یان ڕاستی ئه‌ڤ ده‌رفه‌ت دانه ده‌مرتاش کو په‌یامێن خوه بگەهینه.\nتده‌مه‌ک درێژ عەبدوڵاه ئۆجەلان ژ ڕۆژه‌ڤا پەکەکێ ده‌رکه‌تبوو. که‌سه‌کی به‌حسا وی نەدكر. لێ ڤێ داویێ ئۆجەلان هاته بیرا ده‌سته‌یا ڕێڤه‌بر یا پەکەکێ و بریارا چالاکیێن گره‌ڤا برچیبوونێ هاته داین. ئه‌ڤ چالاکی به‌لاڤ بوون و که‌ته ڕۆژه‌ڤا سیاسی دا. د ڤێ ده‌مێ دا برایێ ئۆجەلان ل ئیمرالی سه‌ردان وی کر و په‌یامه‌ک ل گه‌ل خوه ئانی.\nبرایێ ئۆجەلان دا خوویاکرن کو ڕه‌وشا ئۆجەلان باشه و چ گوهه‌رتنه‌ک چێنەبویە و هه‌روه‌ها ته‌ندورستیا ئۆجەلان ژی باشە. په‌یاما ئۆجەلان ڕاده‌ستی هەدەپێ کر. هه‌ڤسه‌رۆکێن هەدەپێ دان خوویاکرن کو ئه‌و دێ په‌یاما ئۆجەلان ئاشکه‌را بکەن. لێ ده‌نگ ژ وان ده‌رنه‌که‌ت. ل گۆرا تێ گۆتن، قه‌ندیل نه‌هشت ئه‌ڤ په‌یام بێته ئاشکه‌را کرن. برایێ ئۆجەلان ژی نه‌کاری ڤێ په‌یامێ ئاشکه‌را بکه، به‌لکی ژی قه‌ندیل ڕێ نه‌دایێ.\nژ ئالیه‌ک دن ڤە، مرۆڤ مه‌ره‌ق دکه گه‌لۆ چ د ڤێ په‌یامێ ده هه‌یه کو ڕێڤه‌به‌ریا پەکەکێ پێ عاجز بویە. یان ژی دێ په‌یاما ئۆجالان دا، هاتیه کو ئه‌ڤ گره‌ڤێن برچیبوونێ نه ژ بۆ وی نه . ئه‌گه‌ر گره‌ڤ ل سه‌ر داخوویانیا ئۆجەلان داوی بهاتان دێ به‌رنامه‌یا ڕهێڤه‌به‌ریا پەکەکێ تێک بچوویا. یان ژی پرسه‌ک دن د وێ پەیامێ دا ھەیە کو نه ل گۆرا حه‌سابێن ڕێڤه‌به‌ریا پەکەکێ یه.\nپه‌یاما ئۆجەلان د ده‌ستێ حوکومه‌تا تركیێ دا ژی ھەیە. لێ گه‌لۆ ژ بۆ چ ئه‌وائاشکه‌را ناکن؟ دیارە له‌یزتکه‌ک د ڤێ مژارێ دا هه‌یه . ئه‌و ژی ئیرۆ- سبه ده‌ردکه‌ڤه هۆلێ.\nژ ئالیه‌ک دن ڤه ، ده‌ما گره‌ڤێن برچیبوونێ ده‌ستپێ کرین ده‌نگێ ده‌مرتاش قوت ببوو. لێ ئه‌ڤه جاردن ده‌نگێ وی به‌لاڤ دبه. گه‌لۆ له‌یزتک د ناڤا پەکەکێ دا یه یان ده‌رڤه‌یێ پەکەکێ یه، نایێ زانن.\nگره‌ڤێن برچیبوونێ دگەهەن ئارمانجا خوه یان نا، ئه‌ڤ نایێ زانن. د ڕاستیا خوه دا ئارمانجا ڤێ چالاکیێ ب خوه نایێ زانین. لێ وه‌ک پێشنیار، بلا ل قه‌ندیل ڕێڤه‌به‌رێن پەکەکێ بکه‌ڤن گره‌ڤا برچیبوونێ دا، پشت را ده‌مرتاش و هه‌ڤسه‌رۆکێ هەدەپێ بلا ده‌ست گره‌ڤا برچیبوونێ بکن هه‌تا بگەهن ئارمانجا خوه..\nلێ مخابن هه‌تا ئه‌ڤ سیاسه‌تا خاپیۆنه‌ک هه‌بە دێ خوه‌لی ل سه‌رێ هنده‌کان به و ژ ڤێ سیاسه‌تێ ڕا دبن ده‌ست و پێ.


لەگەڵ نزيكبونەوەى كاتى هەڵبژاردنەكانى سەرۆكايەتى ولايەتە يەكگرتوەكانى ئەمريكا چاوەڕوانيەكانى ئێران بۆ ئەنجامەكانى ئەو هەڵبژاردنە لە زيادبوندايە، ناوەندى سياسى ئێرانيش دابەشبون بەسەر دوو بەرەدا يەكيان پێشبينى سەركەوتنى دۆناڵد ترامپ سەرۆكى ئێستا دەكات و ئەوى تريان مەيلى بەلاى گەڕانەوەى ديموكراتەكان و بۆ سەر دەسەڵات و سەركەوتنى جۆ بايدنە.\nئەم بارودۆخەش تەنها لەلاى لايەنە سەربازيە چاكسازييەكان و پارێزگارەكان نييە، بەڵكو بەسەر هەموو بەشەكانى ئەو دوو سەربازگەيەدا دابەش بوە، خوێندنەوەى هەر لايەنێك بۆ ئەنجامەكان و ئەو كەسەى ئيدارەى كۆشى سپى وەردەگرێت جياوازە و لەسەر بنەماى مەوداى كاردانەوە سياسيەكانە كە بارودۆخى ناوخۆيى و هەرێمى ئێران پشتى پێدەبەستێت.\nسەرەڕاى ئەوەى ڕێبەرى باڵاى شۆڕشى ئێران دوو مانگ پێش ئێستا داواى لە بەرپرسان بەتايبەتى دەسەڵاتى جێبەجێكردن بە سەرۆكايەتى حەسەن ڕۆحانى كرد كە كارى ناوخۆيى و ڕوبەڕوبونەوەى قەيرانەكان كە كۆمەڵگەى ئابوريى ئێرانى و گوزەرانيان بەدەستيەوە دەناڵێنێت نەبەستێتەوە بە هەڵبژاردنەكانى ئەمريكا.\nبەڵام دەنگە ناوخۆييەكان لە لايەنە جياوازەكانەوە كە سروشتێكى چاكسازييەكان هەيە ئەوەش سەرەڕاى هەندێك لايەنى پارێزگار بە شێوەيەك كاردەكەن پێيان وايە كە پەيوەندى لەنێوان بارودۆخى ناوخۆيى ئێران و هەڵبژاردنەكانى ئەمريكا بووە بە پەيوەندييەكى ئەنداميى و بەو كەسايەتييەى كە ئيدارەكەى كۆشى سپى وەردەگرێت كاريگەرى گەورە لەسەرى دروست دەكات.\nئەو دەنگانەش نەمان ئەويش دواى ئەوەى محەمەد باقر قاليباف سەرۆكى پەرلەمانى ئێران سەبارەت بە هەڵبژاردنەكانى ولايەتە يەكگرتوەكانى ئەمريكا وتى كە هيچ جياوازييەك لەنێوان گەڕانەوەى ترامپ و بردنەوەى بايدن نييە و باسى لەوەكرد "دوبارەبونەوەى ترامپ بە سەرۆك ياخود بونە سەرۆكى بايدن، هيچ گۆڕانكارييەك لە سياسەتە سەرەكيەكانى ئەو وڵاتە دروست ناكات كە ئامانج لێى لێدانى نەتەوەى ئێرانە، چونكە ڕكابەرى ئەمريكا لەگەڵ گەلى ئێرانييە و پێويستە ئاستى هێزى گەل بەرز بكەينەوە".\nلەوانەيە ئەو كێشەيەى ڕوبەڕوى ڕژێمى ئێرانى دەبێتەوە لە ئەگەرى دوبارە بونەوەى ترامپ بە سەرۆك زياتر ئاڵۆز بێت و سەر لە سەركردايەتى ئێرانى بشێوێنێت لەوەى كە جۆ بايدن ببێت بە سەرۆكى ئەمريكا، ڕژێمى ئێران و سەركردايەتيەكەى چەندين ئاسۆى بەرزيان داناوە بۆ مامەڵەكردن لەگەڵ دۆناڵ ترامپ و ئيدارە سياسى و ئەمنى و سەربازييەكەى، بەتايبەتى دواى تيرۆركردنى ژەنراڵ قاسم سولەيمانى كە ترامپ ڕايگەياند كە ئەو ڕاستەوخۆ بەرپرسە لە دەركردنى فەرمانى تيرۆركردنى.\nئەو سەركردايەتييە بارودۆخەكەى گەياندوەتە ئاستێك كە پاشگەزبونەوە لێى قورسە ئەويش كاتێك كە لە دادگاى لاهاى سكاڵاى بۆ ڕاوەدونانى بەرپرسانى كوشتنى قاسم سولەيمانى تۆمار كرد لە نێويشياندا دۆناڵد ترامپ سەرۆكى ئەمريكا، دواى ماوەيەكيش لەوە هەمان هەڵوێستى پيشاندا و ژەنراڵ حسێن سەلامى فەرماندەى سوپاى پاسداران وتى كە ئێران ڕاوەدوى هەموو ئەو كەسانە دەنێت كە بەشداربون لە پرۆسەى تیرۆرکردنەکە و دەستيان هەبوو تێيدا.\nهەروەها حسێن شەريعەتدارى بەرپرسى ڕۆژنامەى "كەيهان" كە زمانحاڵى ڕژێمى ئێرانە و ئەركى شيكردنەوەى هەڵوێستەكانى ئێرانى پێ سپێردراوەو ئاماژەى بەوەداوە كە تۆڵەى ئێرانى دۆناڵد ترامپ سەرۆكى ئەمريكا دەگرێتەوە، جا لە دەسەڵاتدا بێت ياخود دەرەوەى دەسەڵات.\nئەو ڕاستيانە و ئەو هەڵوێستانە لەوانەيە ڕژێمى ئێران بخانە بەردەم پرسيارى چارەنوسسازەوە ئەگەر سازش بكات و بڕيار بدات لەگەڵ ترامپدا لەسەر مێزى گفتوگۆ دابنيشن كاتێك هەڵبژاردنى بردەوە، هەر سازشێک لەو چوارچێوەيەدا دەگۆڕدرێت بۆ دەرگايەك بۆ تێكدانى سەقامگيرى ڕژێمەكەى لە ڕووى سياسى و هەرێميشەوە و دەچێتە چوارچێوەى بازنەى چۆكدادان بۆ مەرجەكانى ئەمريكا ئەوەش بەبێ ئەوەى تواناى ئەوەى هەبێت پڕوپاگەندە بكات بۆ بەدەستهێنانى دەستكەوت لەلايەن ئيدارەيەكەوە كە سازشى كردوە.\nئەوەش هەر خاڵێك كە ئێران لە ماوەى چەند مانگى ڕابردودا لە ئەنجومەنى ئاسايشى نێودەوڵەتى بە هاريكارى لەگەڵ ترويكاى ئەوروپا "بەريتانيا، فەرەنسا، ئەڵمانيا" و هاوپەيمانەكانى وەك چين و ڕوسيا بۆ شكستهێنان بە هەوڵەكانى ئەمريكا بۆ دەركردنى بڕيار لەلايەن ئەنجومەنەكەوە بۆ قەدەغەكردنى كڕينى چەك لەسەر ئێران و چالاككردنى ئاليەتى گەڕانەوە بۆ سزا نێودەوڵەتيەكان بەدەستى هێناوە دەسڕێتەوە.\nلەوانەيە ئەو ئاڵۆزيانە لە پشت ئەو نەرمى نواندنەوە بێت كە ڕژێمى ئێرانى دەينوێنێت لە هەڵسوكەوتەكانيدا لەگەڵ داواكاريەكانى ئاژانسى نێودەوڵەتى بۆ وزەى ئەتۆمى كە لەلايەن ترويكاى ئەوروپيەوە پشتگيرى دەكرێت تايبەت بە پشكنينى دامەزراوە و پێگە ئێرانيەكان كە گومانى ئەوەيان لێدەكرێت بۆ چالاكى ئەتۆمى ڕێگەپێنەدراو بەكاردەهێنرێن، ئەمەش لەكاتێكدايە پێشتر ڕژێمى ئێرانى ڕەتيدەكردەوە كە چاودێرە نێودەوڵەتيەكان بچنە ئەو دامەزراوانەوە.\nئێران بەو نەرمى نواندنە لەگەڵ ئەوروپادا دەيەوێت ئەو دووفاقی بەكاربهێنێت كە لەنێوان ئەو وڵاتانە و ئيدارەى ئەمريكيدا هەيە لە دۆسیە نێودەوڵەتيەكان و پەيوەنديە دووقۆڵيەكان كە ژمارەيەكى زۆر بەڵێننامەى مێژوويى لە بوارەكانى هاريكارى تێدايە كە لە چەندين دەيەى ڕابردودا سەقامگير بوون بەڵام ترامپ تێكيدا ياخود پاشەكشەى كرد لێى لەوانەش سەپاندنى مەرجى قورس بەسەر هاوبەشە ئەوروپيەكانيدا لە بەرانبەر بەردەوامى هاريكارى و مانەوە لە چوارچێوەى ئەو بەڵێننامانەدا.\nواتا تاران دەيەوێت لە ئەوروپا نزيك ببێتەوە و يەك بگرێت لەگەڵيدا ئەويش لەو بۆشايى زيانە هاوبەشانەى لەگەڵ ئيدارەى واشنتۆندا هەيانە لە زۆرێك لە دۆسیەکاندا، ئەوەش سەرەڕاى ئەوەى تەماحى ئابوريى گەورە دەخاتە بەردەم ئەو دەوڵەتانە كە ڕێگەيان پێبدات هاوبەشێكى سەرەكى بن لە پاڵ ڕوسيا و چين بۆ هەيكەلكردن و دوبارە بنيادنانەوەى ئابوريى ئێران كە لە لێوارى ڕوخاندايە بەهۆى كۆبونەوە سلبيەكانى كاريگەريەكانى سزاكانى ئەمريكا بۆ سەرى.\nلەلايەكى ترەوە، هەندێك لايەنى سياسى لە هەردوو ڕەوتەکە پێيان وايە گەيشتنى بايدن بە دەسەڵات دەرفەتێك دەدات بە تاران بۆ دەرچون لە ملى ئەو شوشەيەى كە ئيدارەى ترامپ و سزاكان بۆيان داناوە، گۆڕانكارى ئيدارەى ئەمريكى لە بەرژەوەندى ديموكراتەكان ماناى ئەوە نييە كە پێويست ناكات بگەڕێنەوە سەر مێزى گفتوگۆ و باسكردنى سەرجەم ئەوەى لەنێوان هەردولادا ڕويداوە و ئەو گەشەسەندنانەى لە قەيرانەكانى ڕۆژهەڵاتى ناوەڕاست و دۆسیەکانى ڕويانداوە، بەڵام لەوانەيە شێوازێكى جياواز لە مامەڵەى ئەمريكا بهێنێتە ئاراوە كە يەكەم كارى زيندوكردنەوەى ڕێكکەوتنى ئەتۆمى بێت كە بايدن و تيمەكەى ئاماژەيان بە پشتبەستن بەو بژاردەيە كردوە، ئەوەش سەرەڕاى گەڕاندنەوەى تواناى ئێران بۆ هەناردەكردنى نەوت بەبێ هيچ مەترسى و هۆشدارييەك، ئەوەش دەبێتە هۆى جوڵەى ئابوريى و سەرلەنوێ گەڕاندنەوەى بۆ ڕێڕەوى گەشەسەندن.\nئەو لايەن و ناوەندانە ئەوە ناشارنەوە كە گەڕانەوەى ديموكراتەكان بۆ كۆشکى سپى كاريگەرى لەسەر بارودۆخى سياسى ناوخۆيى ئێران دەبێت و باس لە بونى ترس و نيگەرانى دەكەن لە ناوەندەكانى دەسەڵات لەوەى كە ناچار ببن دەستيان بە جومگەكانى حوكمەوە شل بكەن و دەرفەت بۆ لايەنە سياسيە جياوازەكانى تر بكرێتەوە تا بەشدارى لە حكومداريدا بكەن.\nهەروەها ئەو گۆڕانكارييانە ببێتە دەروازەيەك بۆيان لە هەڵبژاردنى سەرۆكايەتى ئێراندا كە بڕيارە لە ڕۆژى 18ى حوزەيرانى 2021 ئەنجام بدرێت، بەشێوەيەك هەڕەشە لەسەر هەوڵەكانى ڕژێمى ئێران دروستبكات بۆ گەڕاندنەوەى پێگەى دەسەڵاتى جێبەجێكردن ئەويش لەرێگەى يەكخستنى هەرسىێ سەرۆكايەتييەكە (جێبەجێكردن، ياسادانان و دادوەريى) لەژێر كۆنترۆڵى خۆيدا، كە ڕێگەى پێدەدات بڕيار لە ئاراستەكانى سياسەتەكان و هەڵوێستەكانى ئێران لەناوخۆ و دەرەوە بدات.\nئايا سەرۆك كۆمارى ئێران دەستپێشخەرى دەكات بۆ ئاراستەكردنى نامەيەكى پيرۆزبايى بۆ هاوتا ئەمريكييەكەى ئەگەر جۆ بايدن سەرۆكايەتى بردەوە و ڕێگەى لەبەردەم زيندوكردنەوەى رێكکەوتنى ئەتۆمى كردەوە، ياخود تاران بەرەو توندڕەوى زياتر دەڕوات ئەگەر دۆناڵد ترامپ گەڕايەوە سەر دەسەڵات؟، پرسيارەكان بەهەڵواستراوى دەمێننەوە و چاوەڕێى يەكلاكردنەوەى ئەو دودڵيەن كە پەيوەنديەكانى نێوان هەردولا پێيدا دەڕوات لەماوەى ئەم چەند مانگەى ساڵى 2020 كە ماوە.


ئاکسیۆنێک بۆ پشتیوانی لە رامین حسێن‌پەناهی لە ئۆسلۆ بەڕێوەچوو\nئاسۆی رۆژهەڵات: ڕۆژی هەینی ڕێكەوتی ١١ی٨ی٢٠١٧ی زایینی لە سەر بانگەوازی كۆمەڵەی لاوانی ڕۆژهەڵات كۆمیتەی نۆروێژ و كۆمەڵەی كولتووری نەوان/نۆروێژ، ئاکسیۆنێک بۆ پشتیوانی لە رامین حسێن‌پەناهی لە بەر دەركی وەزارەتی دەرەوەی نۆروێژ لە شاری ئۆسلۆ بەڕێوەچوو.\nسەرەتا هاوڕێ ڕامیار ئیزەدی بەخیڕهاتنی ئامادەبووانی كرد و مەبەستی ئەو گردبوونەوەی باسكرد.\nهاوڕێ ئازاد شەریفی بە نوێنەرایەتی ڕێكخراوەكانی كۆمەڵەی لاوان و ژنانی ڕژهەڵات، كۆمەڵەی كولتووری نەوان و كۆمیتەی كۆمەڵەی شۆڕشگێڕ لە نۆروێژ پەیامی پشتیوانی لە ڕامین حوسەین پەناهی خوێندەوە.\nكاك زانیار كرماشان بە زمانی فارسی وتارێكی لە بابەت پشتیوانی لە خواستەكانی بنەماڵەی ڕامین و سەرجەم زیندانیانی سیاسی پێشكەش كرد.\nهاوڕێ جەلال هانیسی چەند شێعر و پەخشانی لە هۆنراوەكانی خۆی خوێندەوە، مریەم مەهدەوی وتارێكی بۆ پشتیوانی لە ڕامین حوسەین پەناهی و سەرجەم زیندانیانی سیاسی پێشكەش بە ئامادەبووان كرد.\nدواتر هونەرمەندی دەنگ خۆش كاك شێركۆ مەریوانی سروودێكی پێشكەش بە یادی هاوڕێیانی گیانبەختكردووی دووی پووشپەڕ كرد.\nپاشان هاوڕێ ڕامیار ئیزەدی بە درووشم دان بە زمانەكانی فارسی و نۆروێژی لە دژی كۆماری ئیسلامی، پشتیوانی لە زیندانیانی سیاسی و خواستەكان بۆ ڕامین حوسەین پەناهی درێژەی بە بەرنامەكەدا.\nلە كۆتاییدا هاوڕێ ئیبراهیم كۆنەپۆشی سوپاسی ئامادەبووانی كرد و كورتەیەك لە گرینگی ئەو كۆبوونەوەیە و هەستی هاوكاری وهاوخەباتی و گوشارەكانی ڕژیم بۆ سەر بنەماڵەی زیندانیانی سیاسی بە تایبەت بنەماڵەی ڕامین حوسەین پەناهی باس كرد و ماڵ ئاوایی لە ئامادەبووان كرد.\nشایانی باسە كۆمەڵێك لە چالاكانی پارتی دیموكراتی كوردستان، یەكێتی نیشتمانی كوردستان، پارتی دیموكراتی كوردستان باكوور، پارتی ئازادی كوردستان باكوور،پارتی ئازادی وێڕای تێكۆشەرانی سەر بە خۆ بەشداری ئەو خۆ پیشاندانە بوون.\nهاوڕێ ئاسۆ قادری لە بەشی ڕاگەیاندنی كۆمەڵە لە نۆروێژ وێنە و فیلمی لەم ئاكسیۆنە هەڵ ئەگرتەوە.\nكۆمەڵەی لاوانی ڕۆژهەڵات كۆمیتەی نۆروێژ\nكۆمەڵەی كولتووری نەوان/نۆروێژ


حەوت ڕۆژە توركیا دەسووتێت – کوردی – RojNews.News\nحەوت ڕۆژە توركیا دەسووتێت\n03/08/2021 - 3:40:40 pm\nئاگرەكەی توركیا پێینایە ڕۆژی حەوتەمییەوە و بەپێی دواین ئامارەكانی دەوڵەتی تورك، ئاگرەكە لە ٣١ شوێنی شەش پارێزگا بەردەوامە و مەترسیی تەقینەوەی وێستگەی گەورەی كارەبای میلاس دەكرێت.\nکاتژمێر ١٠:٣٠ خولەکی بەیانیی ٢٨ی تەمموز، ئاگرێک لە ناوچەی مەناڤگاتی سەربە پەرێزگای ئەنتالیا لە تورکیا کەوتەوە، بەهۆی کۆنترۆڵنەکردنیەوە ئاگرەکە تەشەنەی کرد و بە زوویی ناوچە گەشتیارییە بەناوبانگەکانی تورکیای گرتەوە.\nلە نوێترین لێدوانیدا، بەکر پاکدەمیرلی، وەزیری کشتوکاڵ و دارستانی تورکیا ڕایگەیاند: لە ٣٢ پارێزگا و ١٣٧ شوێن ئاگرەكە كۆنترۆڵكراوە و لە ئێستادا ٣١ شوێنی شەش پارێزگا ئاگرەكە بەردەوامە.\nشەوی ڕابردوو، بەهۆی ئاگرەكەوە ناوچەكانی گوندۆر مووشی سنوری ئەنتالیا و میلاس و سەیدی كەمەر لە سنووری موغلا چوڵ كران، دانیشتوانی ئەو ناوچانە لەڕێگای دەریاوە ڕزگار كران، ئاگرەكە ڕێگا وشكانییەكانی گرتبوویەوە.\nبەهۆی كۆنترۆڵنەكردنی ئاگرەكە، ناڕەزایی گەورە و توند بەرامبەر دەسەڵاتی ئاكەپە و مەهەپە دروستبووە و دەسەڵاتی خستووەتە ناو دۆخێكی دژوارەوە.\nئاگرەكە مەترسیی لەسەر وێستگەی بەرهەمهێنانی كارەبای میلاس دروستكردووە و لەئەگەر پێگەیشتنی ئاگرەكە و تەقینەوەیدا زیانی گەورە بە توركیا و یۆنان و وڵاتانی نزیك ئیجە دەگەیەنێت، بەهۆی ئەو ماددە كیمیایانەی بۆ بەگەڕخستنی بەكاردەهێنرێت.\nمحەمەد تۆقات، سەرۆكی شارەوانی میلاس، لە تویتەر نوسیویەتی، ئاگرەكە لە كۆنترۆڵ دەرچووە و مەترسیی گەورەی دروست كردووە و دەڵێت: لەبەرئەوەی كۆترۆڵنەكراوە و دەگریم.\nپەیامنێری سكای نیوز، ئالكس كراوفۆرت، لە شوێنی ئاگرەكەوە وتی: خەڵك كەوتووەتە دۆخێكی نەخوازراوەوە و نازانن چی بكەن، نەفرەت لە دەسەڵات دەكەن و ناڕەزایی گەورە بەرامبەر ئەردۆغان دروستبووە.\nبۆ كۆنترۆڵكردنی ئاگرەكە ئیسپانیا دوو فڕكەی ئاگر كوژێنەوەی ناردووەتە توركیا و یەكێتی ئەوروپاش سێ فڕۆكەی ناردووە.\nفڕۆکەی ئاگر کوژێنەوە\nدوای هەموو هەوڵەكان، نەتوانراوە ئاگرەکە كۆنترۆڵ بكرێت و بەردەوام لە تەشەنە سەندندایە و ڕۆژ لەدوای ڕۆژ ناوچەی شوێنی زۆرتر دەگرێتەوە.\nبەکر قەرەجابی، بەڕێوەبەری گشتیی دارستانەكانی توركیا ڕایگەیاند: هەڵكردنی بای بەهێز كارەكانی ئێمەی زەحمەت كردووە و نەمانتوانیوە پێش لە ئاگرەكە بگرین.\nوتیشی: تائێستا لە ئەنتالیا و موغلا و ئەدەنە و ئەسپارتا و دەنیزلی ئاگر بەردەوامە و هەوڵەكانی ئێمە بۆ كۆنترۆڵكردنی بەردەوامە.\nدەوڵەت باخچەلی، سەرۆكی مەهەپە لە لێدوانێكی توندا، لەبەرامبەر ئەوەی دەسەڵات لە ولاتانی دەرەوە داوای هاوكاریی دەكات، وتی: ئەوانە دەیانەوێت توركیا لەبەرچاوی دنیا بچووك بكەنەوە.\nئەو لێدوانەی دەوڵەت باخچەلی، سەرۆكی مەهەپە، كە هاوپەیمانی ئەرۆدغانە، ناڕەزایی گەورەی بەدوای خۆیدا هێنا.\nئەمرە كنای، ئەكتەری بەناوبانگی توركیا لە شوێنی ئاگرەكەوە ڕاگەیاند: ئەو ئامارانەی دەوڵەت لەسەر كەوتنەوەی ئاگرەكان بڵاویدەكاتەوە دوورە لە ڕاستیەوە و تائێستا ئاگرەكان كۆنترۆڵنەكراوە، ئەوانەی وەزیری دارستان و كشتوكاڵ دەیڵێت ڕاستنیە، حكومەت بۆ كوژاندنەوەی ئاگرەكە ڕێكاری پێویستی نەگرتووەتە بەر، دۆخەكە زۆر خراپە و مەترسیی لەسەر توركیا بەردەوامە.


توركیا.. پڕۆسه‌ی دووباره‌كردنه‌وه‌ی هه‌ڵبژاردنی شاره‌وانی ئه‌سته‌نبوڵ به‌ڕێوه‌چوو\nئه‌مڕۆ پڕۆسه‌ی دووباره‌كردنه‌وه‌ی هه‌ڵبژاردنی شاره‌وانی له شاری ئه‌سته‌نبوڵ، گه‌وره‌ترین شاری توركیا، به‌ڕێوه‌چوو.\nهه‌ریه‌ك له (بیناڵی یه‌ڵدرم) پاڵێوراوی هاوپه‌یمانی گه‌ل‌و (ئیكرام ئیمامۆگڵۆ) پاڵێوراوی هاوپه‌یمانی كۆمار، ڕكابه‌ری سه‌ره‌كی هه‌ڵبژاردنه‌كه و كێبڕكێی بردنه‌وه‌ی پۆستی سه‌رۆكی شاره‌وانی ئه‌سته‌نبوڵ، ده‌كه‌ن.\n31ی ئاداری ئه‌مساڵ له سه‌رتاسه‌ری توركیادا هه‌ڵبژاردنی شاره‌وانی‌و ئه‌نجومه‌نه خۆجێییه‌كان به‌ڕێوه‌چوو، دواتر به‌هۆی تانه‌ی پارتی داد‌و گه‌شه‌پێدان له چۆنیه‌تی به‌ڕێوه‌چوونی پڕۆسه‌كه له ئه‌سته‌نبوڵ كه پاڵێوراوی ئۆپۆزسیۆن به جیاوازی 13 هه‌زار ده‌نگ سه‌ركه‌وتنی به‌ده‌ستهێنابوو، لیژنه‌ی باڵای هه‌ڵبژاردن بڕیاری دووباره‌كردنه‌وه‌ی پڕۆسه‌كه‌ی له‌و شاره، دا.\nژماره‌ی ده‌نگده‌رانی ئه‌سته‌نبوڵ 10 ملیۆن‌و 570 هه‌زار و 222 كه‌سه و به‌سه‌ر 31 هه‌زار و 186 سندوقی هه‌ڵبژاردندا دابه‌ش بووه، كوردیش سه‌ره‌ڕای بانگه‌وازی ڕێبه‌ری په‌كه‌كه بۆ بێلایه‌نی له نێوان دوو پاڵێوراوه‌كه، به ناڕاسته‌وخۆ پشتیوانی له پاڵێوراوی پارتی گه‌لی كۆماری‌و ئی پارتی ده‌كات.\n124 جار خوێندراوەتەوە


له سلێمانی دامەزراندنی یەکێتی نوسەرانی جینۆسایدی کوردستان راگەیەندراهه واڵده ری ئال و به ێت (ع)\nله سلێمانی دامەزراندنی یەکێتی نوسەرانی جینۆسایدی کوردستان راگەیەندرا\nتشرینی دووەم ٢٢, ٢٠٢١ - ١١:٠٤ ب.ن کۆدی هه واڵ : 1200962 سه ر چاوه : Sahartv Link:\nئەمڕۆ بەیاننامەی کۆتایی یەکەمین کۆنگرەی یەکێتی نووسەرانی جینۆسایدی کوردستان لە شاری سلێمانی کۆتایی هات و ڕایانگەیاند" کە دەبینە یەکێتی ھەموو قەڵەمێکی بەپەرۆشی بواری ئەنفال و کیمیاباران و راگواستن و کۆمەڵکوژیە".\nبە ڕاپۆرتی ئاژانسی هەواڵی ابنا - بە پێی ھەواڵی میدیاکانی ھەرێمی کوردستان ، دەستەی بەڕێوەبردنی یەکێتی نوسەرانی جینۆسایدی کوردستان لە بەیاننامەیەک دا ئاماژەیان بەوەکردووە" هەوڵ دەدەین بۆ ھاندانی ناوەندەکانی پەروەردە و خوێندنی باڵا بە بایەخدان بەم کەیسە نیشتمانی و چارەنووسسازەی گەلی کوردستان بە ھاندان بۆ توێژینەوە و جێکردنەوەی لە پرۆگرامەکانی خوێندن و فێرکردن".\nئەوەش خراوەتەڕوو، یەکێتی نوسەرانی جینۆساید، یەکێتی ھەموو قەڵەمێکی بە پەرۆشی بواری ئەنفال و کیمیاباران و راگواستن و کۆمەڵکوژیە، کار بۆ کۆکردنەوەی ھەموو تواناکانی ئەو بوارە دەکەین و وەک چەترێکی گشتگیر بۆ پرۆژەی نوێ و کاری بە کۆمەڵ و تاک پاڵپشت و ھاوکار دەبین.


به‌ڵێن ئیسماعیل ئه‌ندامی فراكسیۆنی گۆڕان له په‌رله‌مانی كوردستان رایگه‌یاند: كێشه‌ی سه‌ره‌كی له هه‌رێمی كوردستان ئه‌وه‌یه كه تاوه‌كو ئێستا له سه‌ره‌تای ده‌ستبه‌كاربونی ئه‌م كابینه‌یه‌ی حكومه‌ته‌وه یاسای بودجه ره‌وانه‌ی په‌رله‌مانی كوردستان نه‌كراوه، ده‌شڵێت جگه له رێككه‌وتنی نێوان هه‌رێم و به‌غدا هیچ به‌دیلێكی تر نیه بۆ چاره‌سه‌ری كێشه‌ی بودجه و موچه.\nله‌میانی به‌شداریكردنی له به‌رنامه‌ی (روماڵ)ی رادیۆی گۆڕان، به‌ڵێن ئیسماعیل رونیكرده‌وه، له سه‌ره‌تای ئه‌م كابینه‌یه‌وه سه‌ره‌ڕای ئه‌وه‌ی دو جار ره‌شنوسی یاسای بودجه ئاماده‌كرا له‌لایه‌ن حكومه‌ته‌وه، به‌ڵام به‌هۆی كێشمه‌كێشمی نێوان به‌غدا و هه‌رێم و ناڕونی ئه‌و بوجه‌یه‌ی له به‌غداوه ده‌گاته ده‌ست حكومه‌تی هه‌رێم، نه‌توانرا یاسای بودجه‌ی هه‌رێم له‌لایه‌ن حكومه‌ته‌وه بگه‌یه‌نرێته په‌رله‌مان، له‌ئێستاشدا ئومێدێكی گه‌وره هه‌یه سه‌باره‌ت به‌وه‌ی كه له‌دوای په‌سه‌ندكردنی بودجه‌ی ئیتیحادی بۆ ساڵی 2021، بتوانرێت یاسای بودجه‌ی هه‌رێم ره‌وانه‌ی په‌رله‌مانی كوردستان بكرێت چونكه ئه‌وكات هیچ بیانو و پاساوێك به‌ده‌ست حكومه‌ته‌وه نامێنێت بۆ ره‌وانه‌نه‌كردنی بودجه بۆ په‌رله‌مان.\nوتیشی: له‌كابینه‌ی نۆیه‌می حكومه‌تی هه‌رێمدا نیه‌تی چاكسازی هه‌یه به‌ڵام ئیراده سیاسییه‌كه ئیراده‌یه‌كی لاوازه كه به‌پله‌ی یه‌ك ده‌گه‌ڕێته‌وه بۆ هه‌بونی سیمای دوئیداره‌یی له‌نێوان یه‌كێتی و پارتیدا هه‌ر له مه‌سه‌له‌ی پاره و چه‌ك و چه‌ندین بابه‌تی دیكه.\nسه‌باره‌ت به داهاتوی ناكۆكییه‌كانی نێوان هه‌رێم و به‌غدا به‌ڵێن ئیسماعیل وتی: خوازیارین حكومه‌تی هه‌رێم له‌گه‌ڵ به‌غدا بگاته رێككه‌وتن له‌باره‌ی پرسی موچه و موچه چونكه به‌بڕوای ئێمه هیچ به‌دیلێكی تر نیه جگه له رێككه‌وتن له‌گه‌ڵ به‌غدا، ئه‌مه‌ش به‌و پێیه‌ی كه هه‌رێم به‌شێكه له به‌غدا و موچه‌خۆرانی هه‌رێم به‌شێكن له‌سیسته‌می موچه‌ی عێراق و حكومه‌تی ناوه‌ندیش ده‌بێت پابه‌ند بێت به ناردنی موچه و له به‌رامبه‌ردا هه‌ر پابه‌ندبونێك بكه‌وێته سه‌رشانی حكومه‌تی هه‌رێم پێویسته جێبه‌جێی بكات.


په‌یامی ته‌فره‌ده‌رانه…و …په‌یامی ڕاشكاوانه..!…… موزه‌فه‌ر عه‌بدوڵا – Denegkan\nپه‌یامی ته‌فره‌ده‌رانه…و …په‌یامی ڕاشكاوانه..!…… موزه‌فه‌ر عه‌بدوڵا\nپه‌یامی ته‌فره‌ده‌رانه…و …په‌یامی ڕاشكاوانه..!\n(ده‌رباره‌ی كۆنگره‌ی جی 20 و ناڕه‌زایه‌تی یه‌كان )\nدیمه‌نه‌كانی ناوه‌وه‌و ده‌ره‌وه‌ی كۆنگره‌كه:\nڕۆژی دووی ئه‌م مانگه له له‌ندنی پایته‌ختی به‌ریتانیا، له سه‌نته‌ری ئیكسل له ناوچه‌ی دوكلاندز ،له ژێر چاودێری یه‌كی توندی پۆلیسی ئاشكرا و نهێنی، به سه‌رپه‌رشتی گۆردن براون، سه‌رۆك وه‌زیرانی به‌ریتانیا،به‌به‌شداری نزیك به دووسه‌د كه‌س له سه‌رۆك و به‌رپرسانی وڵاته‌كانی جیهان و سه‌رمایه‌داره گه‌وره‌كانی جیهان وبه سه‌رف كردنی پاره‌یه‌كی خه‌یاڵی كه بۆ هه‌ر كه‌سیك یه‌ك میلۆن دۆلار سه‌رف كراوه ئه‌مه وێرای سه‌رف كردنی پاره‌ی تر له لایه‌ن ده‌وڵه‌تانی به‌شدار بۆوه‌وه دووه‌مین كۆنگره‌ی سه‌رانی جی 20 یانی سه‌رانی بیست ووڵاتی پیشه‌سازی گه‌وره‌ی جیهان كه له85%ئابوری جیهان له ژێر كۆنترۆڵیاندایه دوای كێشمه‌كێشێكی زۆر كۆتایی هات.\nكێشمه كێشی سه‌ره‌كی له نێوان هه‌ر یه‌ك له فه‌ره‌نساو ئه‌ڵمانیا له لایه‌ك و به‌ریتانیاو ئه‌مریكا له لایه‌كی تر له‌سه‌ر خاڵیكی گرینگ ،ئه‌وه‌یش ئه‌وه‌بو ،كه فه‌ره‌نساو ئه‌ڵماینا ده‌یانوت ده‌بێت بابه‌تی سه‌ره‌كی ئه‌جنده‌ی كۆنگره‌كه ئه‌وه‌بێت كه بڕیار بدرێت له‌سه‌ر دانانی پرانسیپی توند بۆ چاودێری كردنی سیسته‌می پولی جیهان . به‌ریتانیاو ئه‌مریكاش پێشنیاری ئه‌وه‌یان ده‌كرد كه پاره‌ی زیاتر له لایه‌ن ده‌وڵه‌ته‌وه سه‌رف بكرێت بۆ بوژاندنه‌وه‌ی ئابوری جیهان و به‌رگرتن و چاره‌سه‌ری ئه‌م قه‌یرانه.دوای گفتۆگۆ و مشت و مڕێكی زۆر كۆنگره‌كه گه‌یشت به كۆمه‌ڵێ پێشنیار و بڕیار كه له كۆتایی دا به به‌یانێكی خیتامی و له كۆنفرانسێكی ڕۆژنامه‌گه‌ری دا له لایه‌ن براونه‌وه خوێنرایه‌وه. خوێنه‌ران ده‌توانن له‌سه‌ر ئه‌م لینكانه په‌یامی ختامی یه‌كه به زمانی عه‌ره‌بی و فارسی و ئینگلزی بخوێننه‌وه: .http://news.bbc.co.uk/hi/arabic/world_news/newsid_7980000/7980488.stm. http://www.bbc.co.uk/persian/world/2009/04/090402_ba-g20-closed.shtml\nشایانی ئاماژه پێكردنه سازدانی لوتكه‌ی جی 20 یه‌كه‌مجار له 15 نۆڤه‌مبه‌ری ساڵی پار،یانی هه‌ر دوو مانگ دوای كاره‌ساته گه‌وره‌كه‌ی مانگی هه‌شت، كه تیایدا ووڵدستریت، هه‌ره‌سی هێنا، له‌سه‌ر پێنشیاری جۆرج ده‌بلیو بۆش سازدراو پێك هات.هه‌ر ئه‌وكاتیش ئه‌و كوۆبونه‌وه‌یه ڕاسته‌وخۆ بۆ به‌رگرتن بوو به‌م قه‌یرانه كه سه‌ره‌تاكه‌ی له مانگی 7-8 ساڵی 2007 به ئیفلاسی چه‌ند بانكی گه‌وره‌ی ئه‌مریكا و به‌ریتانیا ده‌ستی پێكرد و پاشان له مانگی هه‌شتی ساڵی پار به ته‌واوی ته‌قی یه‌وه.هه‌ڵبه‌ت ده‌بێت ئه‌وه‌ش بڵێین كه سازدانی ئه‌م لوتكه‌ی جی 20 زیاتر له‌سه‌ر لاشه‌ی شه‌كه‌تی لوتكه‌ی جی حه‌وت و جی هه‌شته. یان به مانایه‌كی تر وه‌ك سه‌رانی سه‌رمایه‌داری ده‌ڵێین جۆریك له گه‌شه‌كردن و باڵاكردنی جی حه‌وتو هه‌شته.\nبه‌ڵام هاوكات له ده‌ره‌وه‌ی كۆنگره‌كه و له ناو شه‌قامه‌كانی له‌ندن ده‌یان هه‌زار كه‌س له خه‌ڵكی كرێكار و بێكار و قوتابی و مامۆستاو فه‌رمانبه‌ر ، له چین و توێژه‌كانی خواره‌وه‌ی كۆمه‌ڵگا ناڕه‌زایه‌تی یان ده‌رده‌بڕی له دژی كۆنگره‌گه.به‌شداربوان نه‌ك هه‌ر له له‌ندن و شاره‌كانی به‌ریتانیاوه، به‌ڵكو له زۆر شوێنی ئه‌وروپاوه هاتبون .وه له ئاكامدا شه‌ڕوپێكدادان له نێوان خه‌ڵكی ناڕازی و پۆلیسدا ڕویداو سه‌دان كه‌س ده‌سگیركراو ده‌یان كه‌س بریندار بوون و یه‌كێك له خۆپیشانده‌رانیش به‌ناوی تۆملنسون كه ڕۆژنامه فرۆشێكی به‌ریتانی بوو به‌هۆی سه‌ختی\nلێدان لایه‌ن پۆلیسه‌وه گیانی له‌ده‌ست داو، بووه یه‌كێك له دیارترین قوربانی یه‌كانی سیسته‌می چه‌وسێنه‌رو گه‌نده‌ڵی سه‌رمایه‌داری و گیانی له پێناو ئه‌و دروشم و خواستانه دانا كه ئه‌و و هه‌زاران كه‌س له دژی لوتكه‌ی جی 20 به‌رزیان كردبۆوه .وه زۆریك له خه‌لكی جیهان له ڕێگای كه‌ناڵه‌كانی ڕاگه‌یانده‌وه شایه‌دی وه‌حشیگه‌ری پۆلیس بوون كه چۆن به سه‌گ وئه‌سپسوار و گازی فرمیسك رێژ به‌رببونه گیانی خۆپشانده‌ران .\nجی 20 : په‌یامی ته‌فره‌ده‌رانه و په‌یامی ڕاشكاوانه:\nهه‌روه‌ك به كورتی له پێشه‌وه ئاماژه‌مان پێكرد ڕێكخستنی ئه‌م كۆنگره جیهانی یه‌ی جی 20 راسته‌وخۆ بۆ دانانی ڕێگای چاره‌و ڕزگاركردنی سیسته‌می سه‌رمایه‌رداری بوو له‌و قه‌یرانه‌ی كه ئه‌م سیسته‌مه له مانگی هه‌شتی ساڵی پاره‌وه به ئاشكرا له ئاستی هه‌موو جیهاندا توشی هاتووه. ئه‌گه‌رچی ڕه‌گه‌ی ئه‌م قه‌یرانه قوڵه وه‌ك ووتمان یه‌كه‌مجار له قه‌یرانی سه‌رمایه‌ی عه‌قاری و پاشان بانكی له ئه‌مریكاوه له ساڵی 2007وه سه‌ری هه‌ڵداوه پاشان ئه‌م قه‌یرانه به شاده‌ماره‌كانی تری سه‌رمایه‌دا ڕۆ چوه خوارێ تا ئیتر نه‌ك هه‌ر سه‌رمایه‌ی دارایی به‌ڵكو مه‌یدانه‌كانی پیشه‌سازی و بارزگانی و هه‌موو مه‌یدانه‌كانی تریشی گرته‌وه.وه هه‌موو نه‌خۆشی یه‌كانی تری وه‌ك كه‌ساد و ئینكماش و عجز تا ده‌گاته ئاستی كۆمه‌ڵگا وه‌ك بیكاری ملیۆنی و هه‌ژاری بی سنور و كه‌مكرنه‌وه‌و ته‌نانه‌ت برینی بودجه‌ی مه‌یدانه خزمه‌تگوزاریه‌كان …هتد له‌سه‌ر جه‌سته‌ی نه‌خۆشی ئه‌م سیسته‌مه سیاسی یه ده‌ركه‌وت . ته‌نانه‌ت هه‌ر دوای چه‌ند مانگ به حكومی باڵاده‌ستی ئابوری و سیاسی و سه‌ربازی ئه‌مریكا وه‌ك تاكه زلهێزی جیهانی و ڕابه‌ری سه‌رمایه‌داری بازاری ئازاد قه‌یران وه‌ك سه‌ره‌تان سه‌رتاپای جیهانی گرته‌وه‌و بۆ هه‌موو وڵاتانی ئه‌وروپاو ئاسیای ناوه‌ند و ته‌نانه‌ت ووڵاتانی به‌ناو جهانی سێهه‌میشی گرته‌وه. هیچ وه‌ڵاتیك نه‌بوو كه‌م تا زۆر پڕیشكی قه‌یرانی پێ نه‌په‌ریبَی. ته‌نانه‌ت ووڵاتانێكی پشت به‌ستو به سه‌رمایه‌داری ده‌وڵه‌تی وه‌ك چینیش ئاستی گه‌شه‌یان له ماوه‌ی ئه‌م چه‌ند مانگه‌دا هاتۆته خوارێ. هه‌تا ده‌گاته ووڵاتانی تازه پێگه‌یشتوی وه‌ك، ووڵاتانی كه‌نداو له‌وانه‌ش دوبه‌ی، كه به لوتكه‌ی گه‌شه‌ی ئابوری له قه‌ڵه‌م ده‌درێت به جۆریك له جۆره‌كان توشی ئه‌م قه‌یرانه هاتوه . ئه‌گه‌ر هه‌ر كه‌سیك تاوێك سه‌رنجی ته‌له‌فزیونی دوبه‌ی و ده‌زگاكانی تری ڕاگه‌یاندنی ووڵاتانی كه‌نداوی دابێت ڕۆژانه باسی هاتنه خواره‌وه‌ی گه‌شه(نمو)ی ئابوری دوبه‌ی ده‌گات به‌هۆی ئه‌م قه‌یرانه‌وه.به‌م شێوه‌یه ئێستا ئیتر خودی سه‌ران و پارێزه‌رانی ئه‌م سیسته‌مه له بیرمه‌ندو سیاسه‌تمه‌دار و خودی سه‌رمایه‌داره‌كان دان به‌وه‌دا ده‌نێن كه ئیتر سیسته‌مه‌كه‌یان توشی چ قه‌یرانێك هاتووه . به ووته‌ی خۆیان ئه‌و قه‌یرانه‌ی ئه‌مڕۆ كه ئه‌م سیسته‌مه توشی هاتووه له‌و قه‌یرانه‌ش گه‌وره‌تره كه ساڵی 1929 سه‌رجه‌م سیسته‌می سه‌رمایه‌داری توشی هات. وه زۆریان ده‌یگیرنه‌وه بۆ یه‌كه‌مین قه‌یران كه سه‌رمایه بۆ یه‌كه‌مجار له ساڵی 1825 كه هێشتا سه‌رمایه له هه‌ڕه‌تی له‌ویدا بوو له ئه‌وروپا توشی هات.\nئه‌گه‌ر سه‌رنجی قسه‌ی بیرمه‌ندو لیكۆڵه‌ره‌وه ئابوری و سیاسی یه‌كانی بۆرژوازی بده‌ین ئه‌وه‌مان بۆ ڕوون ده‌بێته‌وه له زمانی خۆیانه‌وه كه سه‌رمایه‌داری توشی چ قه‌یرانیك هاتووه. ئه‌وه‌تا له‌م باره‌یه‌وه و له سه‌روبه‌ندی سازدانی ئه‌م كۆنگره‌یه یه‌كێك له بیرمه‌ندو لێكۆڵه‌ره‌وه‌كانی ئابوری سه‌رمایه‌داری له گۆڤاری نیوزویك ڕۆژێك پێش گۆنگره‌كه ده‌ڵیت:ئێمه به‌م قه‌یرانه گه‌یشتینه كۆتایی نیو سه‌ده له ده‌سه‌ڵاتی ئابوری بازاری ئازادی ئه‌مریكا به هه‌موو كاره‌كته‌ره سیاسی و ئابوری و ته‌نانه‌ت ئایدیۆلۆژی یه‌كانیشی یه‌وه، بۆیه ئیتر پێویستمان به سیسته‌مێكی تازه‌ی ئابوری و سیاسی و ته‌نانه‌ت به یه‌ك ڕیز به‌های نوێ هه‌یه.ئه‌م ده‌ربرینه مانا سیاسی یه‌كه‌ی یانی كۆتایی هاتنی باڵا ده‌ستی ئه‌مریكا و نه‌زمه نوی یه‌كانی باڵی نیولیبرالیزم كه تاتچه‌ریزم و ڕیگانیزم ریبازه سیاسی یه‌كه‌ی بوو له چه‌ند ده‌یه‌یه‌ی ڕابردوودا.\nشایانی باسه دوو خاڵ زۆر سه‌رنج ڕاكیشه له‌م قه‌یرانه‌ی كه سه‌رمایه‌رداری ئه‌م ده‌وره‌یه توشی هاتووه كه سه‌ران و بیرمه‌ندانیان زۆر جار ئاماژه‌ی پی ده‌ده‌ن.ئه‌وانیش ،یه‌كه‌م: ئه‌و خاڵه‌ی كه له كۆنگره‌دا ئاماژه‌یان پێدا كه ئیتر ئه‌م سیسته‌مه كه له سه‌ره‌تای جه‌نگی سارده‌وه تا ئه‌مرو ،كه ئه‌مریكا ڕابه‌ری كردووه ،كه بریتی بووه، له سه‌رمایه‌ی پشت به‌ستو به بازاری ئازاد ته‌نانه‌ت ئه‌و ستراتیژه‌ش كه له سه‌ره‌تای نه‌وه‌ته‌كان كه بۆش به ناوی سیسته‌می نوی ی جیهانی و نه‌خشه‌ی جیهانگیری ڕای گه‌یاند ئیتر بی كه‌ڵك بووه‌و كۆتایی پی هاتووه. ئه‌وان ئێستا پێویستیان به سیسته‌میكی نوی و ستراتیژی نوی یه له هه‌مو ئاسته‌كاندا. وه ئه‌م په‌یامه له قسه‌كانی ئۆباماو براون و میركل و ساركوزی دا به ئاشكرا دیار بوو .به تایبه‌تی ته‌سریحاته یه‌ك له دوای یه‌كه‌كانی ئۆباما كه به ئاشكرا بانگه‌واز ده‌كات كه ئه‌مریكا ئه‌مڕۆ له مه‌ینه‌تی یه‌كی گه‌وره‌دایه‌و چاوه‌روانی له دۆسته‌كانی هه‌یه له ئاستی جهان تا هاوكاری جدی بكه‌ن بۆ رزگار بوون له‌م مه‌ینه‌ته.\nخاڵی دووه‌م : كه زۆر گرینكه، ئه‌وه‌یه كه بیرمه‌ندانی سیاسی و فكری و ئابوری خودی بۆرژوازی باسی دروستی تیوری ماركس(لای ئه‌وان ماركس ته‌نها وه‌ك ئابوریناس و فه‌یله‌سوف نه‌ك وه‌ك شۆرشگیر) ده‌كه‌ن سه‌باره‌ت به قه‌یرانی ئابوری كه ده‌ڵیت: قه‌یران بارێكی چارهه‌ڵنه‌گری خودی سیسته‌می سه‌رمایه‌یه، چونكه به‌رهه‌م له سایه‌ی ئه‌م سیسته‌مه‌دا به خاتری پێویستی یه‌كانی كۆمه‌ڵگا و مرۆڤ نایه‌ته به‌رهه‌م. به‌ڵكو بۆ ئه‌وه‌یه تا هه‌رچی زیاتر سه‌رمایه قازانج به‌ده‌ست بێنێ و سه‌رمایه كه‌ڵه‌كه بكرێت. ئه‌مه‌ش له‌سه‌ر بنه‌مای هه‌رچی زیاتر چه‌وسانه‌وه‌ی به‌رهه‌مهێنه‌ر، یانی چینی كرێكار، و زیاتر به‌دیهێنانی زێده‌بایی. بۆیه ناچار سه‌رمایه‌داری بۆ ئه‌وه‌ی له قه‌یرانی ده‌وری رزگاری ببێت وا پێویست ده‌كات هه‌رچی زیاتر به‌سه‌ر به‌رهه‌مهێنه‌ر و سه‌رجه‌م خه‌ڵكیدا بیشكینیته‌وه. یانی بێكاری ملیۆنی و هه‌ژاری په‌ره‌پێداو جه‌نگ به‌رێ بخات و باجی زیاتر بكاته سه‌ر خه‌ڵكی وبه ده‌یان شێوه‌ی تر هێرش بكاته سه‌ر خه‌ڵكی. وه‌ك كه‌م كردنه‌وه‌ی خزمه‌تگوزاری یه‌كانی خوێندن و ته‌ندروستی و ..هتد .به‌ڵام ئه‌م باره‌و ئه‌م رێگا چاره‌یه‌ش به ده‌ر له ئیراده‌ی سه‌رمایه‌داری ،خه‌ڵكی ناچار ده‌كات به ناڕه‌زایه‌تی زیاتر و خۆ ڕێكخستنی زیاتر له‌سه‌رو هه‌مویانه‌وه چینی كریكار.بۆ زانیاری زیاتر له‌باره‌ی تیوری قه‌یران لای ماركس به‌ڕای من ده‌كرێت سود نوسینه‌كه‌ی هاوڕێ خه‌سره‌و سایه وه‌ربگێرێت كه به‌كورتی ڕوونی كردۆته‌وه له‌سه‌ر ئه‌م لینه‌كهC:\_Users\_Aava\_Desktop\_Denegkan –ماركس كورتهیهك لهبارهی تیوری قهیرانی.mht. بۆیه ئه‌و ناڕه‌زایه‌تی یه‌ی له دژی سه‌رانی كۆنگره‌ی جی 20 به‌رێخرا كه ده‌یان هه‌زار كه‌س به‌شداری كرد سه‌لمێنه‌ری ئه‌وه‌یه كه ئه‌گه‌ر وا نیشان ده‌ده‌ن كه ئه‌وان به شوێن ڕێگا چاره‌ی ئه‌م قه‌یرانه‌وه‌ن به قازانجی خه‌ڵكی، ئه‌وه په‌یامه‌كه‌یان زۆر گومڕاكه‌رو و ته‌فره‌ده‌ره.\nله ڕاستیدا په‌یامی سیاسی و ئابوری سه‌رانی كۆنگره‌ی جی 20 وه‌ك له په‌یامه 29 خاڵی یه‌كه‌ی ڕایان گه‌یاند به كورتی ئه‌وه‌یه: كه ده‌بێت سه‌رانی ده‌وڵه‌ته‌كان له پێشه‌وه‌ی هه‌مویان ئه‌م 20 ده‌وڵه‌ته زلهێزه ئابوری و سیاسی و سه‌ربازی یه ده‌بێت هه‌وڵ بده‌ن بۆ دامه‌زراندنی سیسته‌میكی نوێ كه ته‌واو جیاواز بیت له‌و سیسته‌مه‌ی كه له ده‌یان ساڵی ڕابردوو پیاده كراوه . ئه‌مه‌ش یانی ڕاگه‌یاندنی كۆتایی هینان به ده‌سه‌ڵاتی تاقانه‌ی زلهێزی ئه‌مریكا له هه‌موو ڕوویه‌كی ئابوری و سیاسی و سه‌ربازی یه‌وه .وه دابه‌ش كردنه‌وه‌ی سه‌رله‌نوێی جیهان له نێوان ئه‌م گه‌وره زلهێزانه.به‌ڵام ئه‌وان هه‌نگاوی یه‌كه‌می به‌دیهێنان و دامه‌زراندنی ئه‌م سیسته‌مه نوێ یه و دابه‌شكردنه نوێ یه به‌وه گرێ ده‌ده‌نه‌وه كه له پێشدا سیسته‌میكی دارایی نوێ له ئاستی جیهان دابنێن له جیاتی ئه‌و سیسته‌مه‌ی پێشو و به حوكمی ململانێ و كیشمه‌كێشی هه‌مه‌لایه‌نه كه له ده‌یان ساڵی ڕابردوو، پولی ئه‌مریكا، یانی دۆلار ، ببووه پێودانگ و سه‌نته‌ری هه‌موو جۆره ئاڵووێره‌كانی تری سه‌رمایه‌و كاڵا له ئاستی جیهاندا.\nهاوكات خاڵیكی تری په‌یامه‌كه‌یان كه زۆر گرینك بوو به لایانه‌وه ده‌ورو نه‌خشی ده‌وڵه‌ت بوو له ڕێكخستنی ئابوری و بازار و قانونمه‌ندی یه‌كانی.وه هه‌ر له‌سه‌ر بنه‌مای ئه‌م په‌یامه‌ش بوو كه كۆنگره بریاری به‌خشینی یه‌كو نیو تره‌لیۆن دۆلاری دا به دامه‌زراوه دارایی و پولی یه‌كانی وه‌ك بانكی جیهانی و سندوقی دراوی جیهانی.وه بڕیاریشه تا ساڵی 2010 نزیك به 5 تریلیۆن دۆلار كۆمه‌ك بكرێت به‌و دامه‌زراوانه له ئاستی جیهان و محه‌لی دا، تا ئابوری جیهان ببوژیینه‌وه‌و به حیسابی خۆیان جارێكی تر توشی قه‌یرانی وه‌ها نه‌بنه‌وه. هاوكات پێشنیاری ئه‌وه‌شیان كرد كه ده‌بێت ئه‌و دامه‌زراوانه، بنه‌مای دامه‌زراوی و ره‌وشه‌كانی بگۆردێرن كه تا ئیستا زیاتر به قازانجی سه‌رمایه‌ی ئه‌مریكی و سیاسه‌ته‌كانی ئه‌مریكا بووه،ئیتر چ بانكی جیهانی یاخود سندوقی دراوی جیهانی و سه‌نته‌ری بازرگانی جیهانی بێت. هه‌ڵبه‌ت ئه‌م دامه‌زراوه پۆلی و دارایی یانه كه بنكه‌كانیان له ئه‌مریكان و سه‌رمایه‌ی ئه‌مریكی گه‌وره‌ترین هه‌ژمونی به‌سه‌ریاندا هه‌یه، كاریگه‌ری زۆریان هه‌بوو له‌سه‌ر هه‌ژمون و ڕۆڵونه‌خشی ئه‌مریكا له ئاستی جیهان له هه‌موو ڕویه‌كه‌وه. ئێستاش به ئیفلاس بوونی ئه‌مانه، له‌سه‌ر هه‌مویانه‌وه، ۆلدستریت ئیتر ئه‌مریكا ئه‌و هه‌ژمونی و ده‌رونه‌خشه‌ی نامێنێت. بۆیه ئیتر وه‌ك باسمان كرد له‌و كۆنگره‌یه‌دا به ئاشكرا مه‌رگی نه‌زمی نوێی جیهانی ئه‌مریكایان له هه‌موو ڕویه‌كه‌وه ڕاگه‌یاند.به‌م شێویه ڕوونه ئیتر ئه‌م په‌یام و بڕیارو ئیجرائاتانه چ په‌یوه‌ندی یه‌كی به‌سه‌ر خه‌ڵكی كرێكار و هه‌ژاری جیهانه‌وه نی یه و ته‌نها بۆ ڕزگار كردنی دامه‌زراوه‌كان و ده‌سه‌ڵاتی سیاسی خۆیانه ، جا چ له ده‌ست ئه‌م قه‌یرانه‌و چ له ده‌ست ناڕه‌زایه‌تی یه‌كانی خه‌ڵكی جیهان بێت. چونكه چه‌نده تارمایی دێوه‌زمه‌ی قه‌یرانه‌كه به‌سه‌ریانه‌وه‌یه ئه‌وه‌نده‌ش زیاتر هه‌ست به تارمایی قوڵی ناڕه‌زایه‌تی خه‌ڵكی جیهان ده‌كه‌ن، هه‌روه‌ك سه‌رۆكی بانكی جیهانی له‌سه‌رو به‌ندی قه‌یرانه‌كه له مانگی هه‌شتی ساڵی پار ووتی: ئه‌گه‌ر بارودۆخ وا بڕوات ڕووبه‌ڕوی شۆڕشی برسی یه‌كان ده‌بینه‌وه.\nجا ئه‌گه‌ر سه‌رنج بدرێت له‌سه‌رو به‌ندی ئه‌م قه‌یرانه‌دا هاتنه پێشه‌وه‌ی خودی شۆرشی برسی یه‌كان و ،ناو و جێگه‌و ڕێگه‌ی ماركس و تیوری یه‌كه‌ی هه‌رچه‌ند قسه‌ی كرێكاران و كۆمۆنیسته‌كان بووه به‌ڵام ئێستا_له هه‌ر روانگه‌یه‌كیشه‌وه بێت_ ئه‌وه قسه‌ی خودی چینی بۆرژوایه له سیاسه‌تمه‌دارو بیرمه‌نده‌كانی.\nبۆیه په‌یامی ئێمه كرێكاران و كۆمۆنیسته‌كان په‌یامێكی ڕاشكاوانه و ئاشكرایه، به‌رانبه‌ر سه‌رانی كۆنگره‌ی جی 20 و سه‌رجه‌م سه‌رمایه‌داری . هه‌ر ئه‌وه‌یه كه ماركسی ڕابه‌ر زیاتر له 150 ساڵ له‌مه‌وبه‌ر له مانیفێستی كۆمۆنیسدا ڕای گه‌یاندوه كه ده‌ڵێت ( با چینه چه‌وسینه‌ره‌كان به‌رانبه‌ر شۆڕشی كۆمۆنیستی سه‌رتاپان بێته له‌رزین. كرێكاران له‌م شۆڕشه‌دا بێجگه له زنجیره‌كانیان هیچ له ده‌ست ناده‌ن، به‌ڵام جیهانێك به‌ده‌ست دێنن.كرێكارانی جیهان یه‌كگرن!\nله ڕاستیدا ئه‌و خۆپیشاندانه‌ی ئه‌مڕۆ كه به‌رانبه‌ر به جی 20 و هه‌موو ئه‌و ناڕه‌زایه‌تی و خۆپیشاندانانه‌ی تر كه له وڵاتانی تری جیهان ساز ده‌درێت، به تایبه‌تی ئه‌وانه‌ی له یه‌ك ساڵی رابردوو دا له دژی ئاكامه‌كانی ئه‌و قه‌یرانه ساز دراوه، سه‌ره‌ڕای هه‌ر كه‌مو كوڕی و نارۆشنی یه‌ك له ئاسۆو ئامانج و ڕێكخستنیان هه‌مووی له ژێر سایه‌ی په‌یامه‌كه‌ی مانیفستی كۆمۆنیستدایه كه تاكه ڕێگای رزگار بوون له هه‌موو سته‌م و چه‌وسانه‌وه‌ی سه‌رمایه‌داری و ئاكام و مه‌ینه‌تی یه‌كانی ته‌نهاو ته‌نها گرتنه‌به‌ری ڕێگای شۆڕشی سۆسیالستی چینی كرێكارانه.به‌ڵام ممكن نی یه شۆرشی كرێكاری به بێ حزبی پێشه‌نگی كرێكاری ئه‌نجام بدرێت. وه ئه‌گه‌ر ئه‌نجامیش بدرێت سه‌ركه‌وتنی تاسه‌ری ممكن نی یه، هه‌روه‌ك ماركس له یه‌كێك له خاڵه لاوازه‌كانی شۆڕشی كۆمۆناره‌كان ئاماژه‌ی پێ ده‌دات.\nبه ڕای من ئه‌مڕۆ بۆ وه‌ستانه‌وه به ڕووی ئه‌م قه‌یرانه، تا ده‌وڵه‌تانی سه‌رمایه‌داری نه‌توانن چ ئاكامه‌كه‌ی به‌سه‌ر كریكاراندا بشكینه‌وه، چ بۆ رزگار بوون له ده‌ست هه‌موو چه‌وسانه‌وه‌ی سه‌رمایه‌داری ڕێكخستن یه‌كخستنی ڕێزی ملیۆنی خودی خۆمان ،كرێكاران و كۆمۆنیسته‌كانه له حزبه كۆمۆنیسته كریكاری یه به نفوزه كۆمه‌ڵایه‌تی یه‌كاندا به تایبه‌تی له وڵاتانی ئه‌روروپاو ئه‌مریكا.هه‌روه‌ها دارشتنی پلاتفۆرمێكی هاوبه‌شه له‌م ساته‌دا بۆ هه‌رچی زیاتر هه‌ڵخڕاندن و كۆكردنه‌وه‌ی چینی كریكار و سه‌رجه‌م توێژه بێ به‌شه‌كانی كۆمه‌ڵگا.تا ریگا نه‌ده‌ین بۆرژوازی ده‌سه‌ڵاتدار به‌هۆی حكومه‌ته‌كانیانه‌وه قه‌یرانه‌كه به‌سه‌رماندا بشكێننه‌وه.\nبه تایبه‌تی له و ووڵاتانه‌ی وه‌ك جی20 كه ئه‌م قه‌یرانه له‌و ووڵاتانه زیاتر ته‌قیوه‌ته‌وه‌و كاریگه‌ری هه‌ر ئه‌مرۆ زۆر\nزیاتره له‌سه‌ر كرێكاران و خه‌ڵكی هه‌ژارو نه‌دار.\nله‌م باره‌یه‌وه لیره‌دا به پێویستی ده‌زانم ئاماژه به‌و نوسینه بده‌م كه هاوڕێ فاتح شیخ، سه‌رۆكی مه‌كته‌بی سیاسی حزبی كۆمۆنیستی كرێكاری_حیكمه‌تیست له كۆنگره‌ی 3 ی حزبیاندا وه‌ك ئه‌لته‌رناتیڤێك و پلاتفۆرمیك به‌رانبه‌ر ئه‌م قه‌یرانه ڕای گه‌یاندوه. به بڕوای من ئه‌و ڕاگه‌یانده ده‌كرێت ببێته پلاتفۆرمێكی هاوبه‌ش بۆ كۆمۆنیسته‌كان و سۆسیالسته‌كان و هه‌ر لایه‌ن و كه‌سێكی ئازادیخواز و هه‌موو ئه‌وانه‌ی كه بروایان وایه تاكه ڕێگای رزگار بوون له‌م قه‌یرانه و سه‌رجه‌م سیسته‌می سه‌رمایه‌داری و به‌دی هێنانی دونیایه‌كی باشتر سۆسیالیزم و شۆرشی سۆسیالیستی یه. هه‌نگاو هه‌ڵگرتن و ده‌رهێنانی نه‌خشه كار بۆ پیاده كردنی ئه‌و به‌یانه‌ی هاورێ فاتح ده‌روازه‌یه‌ك ده‌بێت بۆ به‌ڕێ خستنی یه‌ك بزوتنه‌وه‌ی سه‌راسه‌ری و قودره‌تمه‌ند ، وه زۆر زۆر قوتره‌تمه‌ندترو ئاسۆ رۆشنتر له‌وه‌ی ئێستا له دژی جی 20 به‌ڕیخراوه و به‌ڕێ ده‌خریت ،له ئاستی ئه‌وروپا له دژی سه‌رمایه‌داری و هه‌موو دامه‌زراوه ئابوری و سیاسی و كۆمه‌ڵایه‌تیه‌كانی.\nبۆ خوێندنه‌وه‌ی نوسینه‌كه‌ی هاورێ فاتح ده‌توانن سه‌رنجی ئه‌م لینكه بده‌ن به فارسی.\nنیوه‌ی ئه‌یپرلی 2009\nPrevious سه‌ڵاحی گه‌رمیان له دیمانه‌یه‌کی (هاوڵاتی)دا…. سازدانی: ئازاد جه‌لال\nNext ئه‌ده‌بی كوردی له ده‌ره‌وه‌ی زمانی كوردیی